Таъкидлаш муҳимки, Ўзбекистон Республикаси Вазирлар Маҳкамасининг 2017 йил 28 августдаги "Таълим муассасаларида "Фидойинг бўлгаймиз сени, Ўзбекистон" шиори остида "Мустақиллик дарслари"ни юқори савияда ташкил қилиш бўйича қўшимча чора-тадбирлар тўғрисида"ги баёнида белгиланган қарор ижросини таъминлаш мақсадида таълим муассасаларида республика даражасидаги раҳбарлар иштирокида "Мустақиллик дарслари" ва "Маънавият соатлари" ўтказилиши белгиланган эди.\nШу муносабат билан жорий йилнинг 7 сентябрь куни Тошкент педиатрия тиббиёт институти Нукус филиалида ҳам "Фидойинг бўлгаймиз сени, Ўзбекистон" шиори остида "Мустақиллик дарси" бўлиб ўтди. Унда Ўзбекистон Республикаси Cоғлиқни сақлаш вазирининг биринчи ўринбосари Баҳодир Юсупалиев, Қорақалпоғистон Республикаси Соғлиқни сақлаш вазири Дониёр Ходжиев ҳамда профессор-ўқитувчи ва талабалар иштирок этди.\n"Мустақиллик дарси"ни ТошПТИнинг Нукус филиали директори, сенатор Орал Атаниязова очиб, тадбирнинг мазмун-моҳияти ва унинг аҳамияти хусусида атрофлича тўхталди. Сўнгра Ўзбекистон Республикаси Cоғлиқни сақлаш вазирининг биринчи ўринбосари Баҳодир Юсупалиев, аввало, мустақиллигимиз фидойиси бўлган Биринчи Президентимиз, буюк давлат ва сиёсат арбоби, ўзбек халқининг атоқли фарзанди Ислом Каримов фаолияти тўғрисида сўзлаб, куни кеча пойтахтимиз ва Самарқанд шаҳрида буюк сиймонинг ҳайкали очилганлигини эътироф этди. Шунингдек, юртимизда тантанали равишда нишонланган мустақиллигимизнинг 26 йиллик байрами кўтаринки руҳда ўтказилганлигини алоҳида тилга олди. Шу жумладан, "Фидойинг бўлгаймиз сени, Ўзбекистон!" шиори остида ўтказилган "Мустақиллик дарслари" тиббиёт олийгоҳларида ҳам ўзига хос тарзда олиб борилганлиги хусусида тўхталиб ўтди. Бу каби тадбирлар ёшларимизнинг Ватанга бўлган меҳрини янада оширишга ҳамда жамиятимиз равнақи йўлида астойдил хизмат қилишга ундайди, дея таъкидлади.\nТадбирда иштирок этган талаба-ёшлар ҳам сўзга чиқиб, истиқлолимиз берган кенг имкониятлардан фахрланиб, Юртбошимиз томонидан билдирилган ишончни оқлаш учун аъло баҳоларда ўқиш, етук мутахассис бўлиб, халқимиз саломатлиги йўлида хизмат қилишга доим тайёр эканликларини изҳор этдилар.\nИнститутнинг тиббий-профилактика факультети талабаси Атабек Алланиязов иштирокчиларга ўзининг "Хотира" номли шеърини ўқиб эшиттирди. Ушбу ижод намунаси йиғилганларда катта таассурот қолдирди.\nБу заминда эл бўлибди, юрт бўлибди,\nДаҳоларин ўз бағрида сақлаб келур.\nКўролмаслар қоралаган поклар номин,\nМустақиллик шарофати оқлаб келур.\nЧидаб бўлмас ноҳақликлар кўплаб бўлди,\nТил бермади, эрк бермади айтгуликдай.\nВа иложсиз нима бўлса – хўплар бўлди,\nГўё бошқа йўл йўқ ортга қайтгуликдай.\nЭл ичидан яна битта ўғлон чиқди,\nШирин жонин ўз юртига фидо қилди.\nХалқига зулм қилган ғанимларни,\nЙўқ қилишни олий бурч-у, мақсад билди.\nОта бизга мустақиллик инъом этди.\nМустақиллик: кўп нарсага имкон етди.\nЎзи йўқдир орамизда бугун бироқ,\nКелажаги буюк давлат қуриб кетди.\nБугун юртим жамолига дунёси лол,\nЎзбек асло унутмайди Ислом исмин.\nЎзингиздан ибрат олган мард ва ҳалол,\nШогирдингиз давомлайди ишингизни.\nХулоса қилиб айтганда Ватанимиз келажаги бўлган ёшларимиз қалбидаги ўқишга бўлган иштиёқ, улардаги интеллектуал салоҳият фарзандларимизни юксак марралар сари ундаётганлиги ҳар биримиз учун фахр ва ифтихордир. Шундай экан, Президентимиз Шавкат Мирзиёев 30 июнь – Ёшлар куни деб бежизга эълон қилмадилар. Чунки, унинг замирида ёшларимизнинг бугунги ва эртанги келажаги ётганлигини кўрамиз.


“Бир минут” – Сурхон тонги\nБош саҳифа / Жамият / “Бир минут”\nДекабр 8, 2017\tЖамият Изоҳ қолдириш 590 Кўрилди\nёки Денов шаҳридаги ачинарли манзаралар хусусида\nЮртимизда йўл инфратузилмаси тубдан ўзгариб, воҳамизда нафақат халқаро аҳамиятга молик автомагистраллар, балки шаҳар ва қишлоқлар ичидаги кўчалар ҳам кенгайтирилиб, асфальт ётқизилмоқда.\nНатижада, йўллардаги тирбандликлар масаласига ечим топилмоқда. Аммо, бу борадаги ишларни вилоятимизнинг барча жойларида кўнгилдагидек амалга оширилаяпти, деб бўлмайди.\nДенов — вилоятимиздаги икки йирик шаҳардан бири. Денов бозорининг довруғи ҳам анча олисларга кетган. Мазкур шаҳарга ким “Бомбей” дея тариф берган билмадигу, лекин топиб айтгани ҳам ҳақиқат. Биларсиз, билмассиз, Ҳиндистон давлатидаги Бомбей (Мумбай) шаҳри аҳолиси кўп, йўллари доимо тирбанд, савдо иншоотлари ва расталари бетартиб манзил.\nДенов ҳам худди шундай. Неча ёз, неча қиш ўтса ҳамки, бу шаҳар кўчаларидаги йўловчилар ҳамда автоуловларнинг тартибсиз ҳаракатига чек қўйилмай келинмоқда. Айниқса, Денов марказий деҳқон (озиқ-овқат) бозори, “Ҳабибобод” буюм бозори, Саид Оталиқ мадрасаси, Денов қўрғони, Қизилсув кўприги, Денов машина бозори ёнидаги йўлларда юрган йўловчи борки, бу хунук ҳолатни, албатта, бошидан кечиради. Манзилга муносиб эга йўқлигидан, туман ҳокимлиги, ИИБ ва ИИБ ЙҲХБ, ободонлаштириш корхонаси, туман ДСЭНМ, туман бозор маъмуриятининг биргаликда фаолият олиб бормаётганлиги, ишни сансоларликка, бир-бирларига ташлаб қўйишлари оқибатида йўлларда, йўлакларда, бозорларда тирбандликлар ва тартиббузарликлар авжига чиққан. Савдо дўконлари, овқатланиш масканлари, маиший хизмат шохобчалари, савдогарлар ва деҳқонлар ўз маҳсулотларини сотишлари учун йўлнинг икки томонини эгаллаган куйи тартибни издан чиқараётганликлари бор гап. Деновга меҳмон сифатида борган автоулов эгаси борки, юқорида таъкидланган ҳудудларга киришга юраги бетламайди.\nЧунки, киши тирбанд ликларни ва тартиб бузарликларни кўравериб, кўзи қотган ва шу куйи автоулов ҳайдашнинг устасига айланган деновликларнинг “Бир минут” дея, ўзлари истаган жойдан машинани буриб олиши, қарама-қарши ҳаракатланиши, таъқиқланган жойга машина қўйиши, қатнов жойида йўловчи тушириш ва олишини кўриб, ҳайратланиши табиий.\nЮртимизда йўл ҳаракатини тартибга солиш борасида олиб борилаётган кенг кўламли ишлар гўё Деновга тааллуқли эмасдек. Яна билмадим…\nОлдинги Ота касбини ардоқлаб


21.01.2022 12:32 0 5788\n18 январь куни Фарғона вилояти прокуратураси ва ДХХ вилоят бошқармаси тезкор ходимлари билан ҳамкорликда тезкор тадбир ўтказилди.\nФарғона вилояти прокуратураси бўлим катта прокурори А.Т. мансаб ваколати доирасига кирмасада, фуқаро А.Х.дан унга тегишли бўлган гўшт дўкони орқа томонида жойлашган 1,5 сотих ер майдонини, гўёки кадастр ходимлари ёрдамида унинг номига расмийлаштириш эвазига 1000 АҚШ долларини фирибгарлик йўли билан олган вақтида ушланган.\nШу куни мазкур ҳолат юзасидан Фарғона вилояти прокуратураси томонидан Жиноят кодексининг 168-моддаси 3-қисми «в» банди (Фирибгарлик) ва 28, 211-моддаси 1-қисми (Пора бериш) билан жиноят иши қўзғатилган.\nГумонланувчи процессуал тартибда ушланган.\nЖамият Кеча, 12:32\nШуҳрат Ғаниев барча ҳокимларни Фарғонага олиб борди\nҲодиса 23/05, 15:20\nИИБда тўпланган ҳужжатларни йўқ қилиш минг долларга тушди\nИқтисодиёт 22/05, 09:06\n#ИИБ - 206\n#маймун чечаги - 4


Қуйида келтириладиган фикрлар ижтимоий тармоқлардаги “Тарих мухрлаган сўзлар” саҳифасидан олиб таржима қилинган. Бундан ташқари саҳобаи киромлар, улуғ олимлар, Яқин Шарқ, Осиё, Европа ва Америка мутафаккирларининг бир қатор фикрлари ҳам берилган.\nАёл Ой кабидир. Уни севадиган эркакдан келадиган нурни юзида акс эттиради.\nАёлнинг ҳақ-ҳуқуқи борлигига ишонмайдиган, уни менсимайдиган киши ўзининг онаси, синглиси ва қизи ҳам аёл жинсига мансуб эканини кўпинча унутиб қўядиган одамдир.\nЎта кетган пасткашлик\nЭр аёлига қамоқ панжараси ортидан: “Болалигимизда онам бизга сигиримиз сутидан пишлоқ тайёрлаб берардилар. Ўша пишлоқни жудаям соғиндим!” деди.\nАёл сигир сотиб олди. Эрталаб ва кечқурун уни яйловга қўйиб юборарди. Кейин сигирни соғиб, ўша сутдан пишлоқ тайёрлар эди. Йигирма йил давомида эрига шу тарзда пишлоқ тайёрлаб, жўнатиб турди.\nЭр қамоқдан озод бўлиб қайтгач, аёлидан келаётган бадбўй тезак ҳидидан жирканди ва у билан ажрашиб, бошқа аёлга уйланди.\nМактабда ўрганган дарсларимиздан бири шуки, ичи бўш бошоқ далада бошини кўтариб туради, донга тўла бошоқ эса бошини энгаштириб туради. Демак, фақат олийжаноб инсон камтар бўлади, пасткаш кимса кеккайган бўлади.\nЎзларини доим «Биз тўғри иш қиляпмиз» деб ўйлайверадиган кишилар билан яшаш қийин.\n859 марта ўқилди\nДругие материалы в этой категории: « Дуоларимизда ота-оналаримизни унутмайлик!\t“Салгина эпкинга ҳам айланаверадиган онгсиз пирпиракка ўхшамаслик керак” »


Туклардан халос булиш: усуллари, тандаги туклардан қутилиш сирлари – Пазанда\nГлавная / Маданият / Туклардан халос булиш: усуллари, тандаги туклардан қутилиш сирлари\nBarno Mir 08.07.2021\tМаданият Comments Off on Туклардан халос булиш: усуллари, тандаги туклардан қутилиш сирлари 182 Показы\nҲар бир аёл силлиқ ва майин териси булишини кҳоҳлайди. Кераксиз тукларнинг пайдо булиши танадаги ортиқча туклардан кҳалос булиш усулларини қуллашга мажбур қилади. Уларнинг базилари уй шароитида танадаги тукларни юқотиш имконини беради, бошқалари еса мутакҳассисга мурожаат қилишни талаб қилади.\nТанада туклар купайиши сабаблари\nТанадаги туклар ҳаддан ташқари купайиб кетиши, жинсга ёки ёшга мос келмаслиги, тук чиқишига кҳос булмаган жойларда чиқиши билан ифодаланадиган касаллик гипертрикҳоз деб аталади. Купинча бу касалликдан аёллар азият чекади.\nМуайян вақтга келиб оёқлардаги, қуллардаги, кукракдаги, юздаги, лаблар юқорисидаги туклардан кҳалос булиш зарурати тугилади.\nБир қатор ҳолларда куп тук усиши бош мия қон томир касалликлари, бош лат йейиши, ендокрин ёки асаб тизими касалликлари натижаси булиши мумкин. Гипертрикҳоз касаллиги тугма ва руҳий омиллар туфайли юзага келиши мумкин.\nГипертрикҳоздан азият чекаётган беморга терини мекҳаник ёки кимёвий воситалар билан тасирлантириш, парафинли ниқоблар билан даволаш тавсия етилмайди, массаж усуллари қарши курсатилади. Базан иякда, қорин ва бел юқорисида, туш соҳасида нозик ва сезилмас тук урнига қалин ва узун туклар усиб чиқади.\nБундай «еркакча» сочларнинг усиши «гирсутизм» дейилади. Ушбу турдаги тукларни юқотиш зарурати тукҳумдонлар (киста, усма) касаллиги, епиласизланиши учун тукҳумдон касаллиги (кист, шиш), буйрак усти безининг функсияси бузилганлиги сабаб юзага келган булиши мумкин. Бази ҳолларда туклар ҳашарот чаққан, куйган веноз йетишмовчилиги булган соҳаларда қалин усиши кузатилади. ЙОш қизларда туклар усиши кучайганда ендокринолог билан маслаҳатлашиш, ички органларни текширувидан утишга тугри келади.\nТанадаги туклар куп булганда еҳтиёт чоралари\nТобланиш тавсия етилмайди, жумладан кварс лампаси остида ҳам;\nУЙКҲ терапия қулланиладиан муолажаларни бекор қилиш керак.\nТуклар куп булган жойларга озиқлантирувчи крем, шунингдек қон оқимини кучайтириши мумкин булган воситалар суртмаслик керак.\nБази оқартирувчи кремлари туклар усишини кучайтиради, шунинг учун уларни ҳам чеклаш зарур.\nГормонал препаратларни фақат шифокор билан маслаҳатлашганидан кейин қуллаш мумкин.\nБазилар кераксиз туклардан кҳалос булиш учун уларни юлиш ёки теришга киришишади. Бундай қилиш керак емас — ҳеч булмаганда бу юл уларнинг усишини кучайтириши мумкинлиги учун.\nЮз ва қулдаги тукларни юқотишнинг содда ва шу билан бирга самарали усулларидан бири водород пероксид билан муаммоли ҳудудларни тез-тез артиб туришдир. Уй шароитида қилинадиган бу муолажа огриқсиздир, тез орада туклар ингичкалашиб, унчалик сезилмайдиган, синувчан булиб қолади.\nУшбу усулни ишлатишдан олдин сиз водород пероксид еритмаси (3-10%) консентрасияси билан тажриба утказиб, тасир қилишнинг оптимал давомийлигини танлашингизга тугри келади, тери тасирланмаслигига ишонч ҳосил қилинг.\nҚуллар ва оёқлардаги тукларни юқотиш учун 50 мл 3% ли водород пероксидига ярим чой қошиқ нашатир спирти қушинг. Аралашмани соқол олиш учун купик билан аралаштиринг, кераксиз туклар булган жойларга қуллаб, қуришини кутинг. Кейин илиқ сув билан ювиб ташланг. Бир нечта муолажадан сунг, туклар ингичкалашади, рангини юқотади, деярли куринмас ҳолга келади.\nСоч тукилиши тасирига еришиш учун 10 қисм сувга бир қисм 3%ли водород пероксиди, 2-3 томчи аммиак, озгина ун қушинг. Ҳосил булган бутқани туклар рангини юқотмагунча ҳар куни бир соат вақтга қулланг.\nТанадаги тукларни мекҳаник равишда юқотиш юли\nБазилар бадандаги тукларни юқ қилиш учун терини пемза тошлари билан ишқалайди. Ушбу усул нафақат терига зарар йетказади, балки қалин тукларнинг усишини ҳам рагбатлантиради.\nШугаринг деб аталмиш усул — шакарли сироп ёрдамида кераксиз тукларни юқ қилиш якҳши самара беради.\nБунинг учун 10 булак шакар бироз сувда еритилиб, чорак лимондан олинган шарбат қушилади. Аралашма жигарранг булгунча ва бармоқларга ёпишиши тукҳтагунича паст оловда қайнатиади.\nТуклардан уй шароитида ҳалос булиш учун тайёрланган воситани муаммоли соҳага суртиб, қотишини кутиш керак. Кейин у кераксиз туклар билан бирга олиб ташланади. Пемзадан фарқли улароқ, бу усул тук усишини кучайтирмайди.\nЮздаги тукларни юқотиш учун ресепт:\nСув ҳаммомида 30г мумни еритиб, 30 грамм ладан смоласини қушинг.\nВоситани иссиқ ҳолатда юзга суртиб, совушини кутинг, кейин кераксиз туклар билан бирга юлиб ташланг. Туклар қайта усиб чиқганида 20 мартагача муолажани такрорланг.\nТукларни юқотишнинг кимёвий усуллари\nОёқлардаги ва қулларидаги туклардан кҳалос булиш учун депиляторлар — макҳсус малҳам ёки кремлардан фойдаланилади. Восита терига ингичка қатлам қилиб суртилади. Реатксия бошланиши (қичишиш, ачиш) билан, восита туклар билан бирга утмас жисм билан қирилиб, сунг иссиқ сув билан ювиб ташланади. Бу усул соч толасини терининг юзасидан юқ қилиш имконини беради, шунинг учун муолажа бритва билан қиришни еслатади. Воситанинг таркибий қисмларга аллергик реаксиялар юқлигини билиш учун фойдаланишдан олдин уни тирсакнинг егилувчи қисмига суртиб куриш керак. Агар тери қизарса, қичишиш пайдо булса, туклардан қутулиш учун ушбу воситани қуллаш тавсия етилмайди.\nТукларни рангсизлантирувчи малҳамни уйда тайёрлаш қийин емас:\n20 г вазелин, 10 г сувсиз ланолин, 0,5 г антифибрин, 6 мг пергидрол (водород пероксидининг 30%ли сувли еритмаси) аралаштирилади. Ушбу воситадан узоқ муддатли фойдаланиш натижасида туклар синувчан булиб, тукилиб кетади.\nБадандаги туклардан кҳалос булиш учун макҳсус суюқлик тайёрланади:\n5 қисмдан скипидар, спирт, канакунжут мойи аралаштирилиб, 30 қисм 5%ли ёд еритмаси қушилади. Ушбу восита туклар мавжуд булган муаммоли соҳаларга кунига 2-3 марта суртилади. Бир муддат утгач, туклар тукила бошлайди. ЙОд изларини нашатирли спиртнинг кучсиз еритмаси билан кетказса булади.\nЕпилясия учун суюқлик қандай тайёрланади:\nУч қисмдан бор ва камфорали спирт аралаштирилиб, бир қисм дистилланган сув қушилади.\nТанадаги туклардан кҳалос булишнинг кҳалқона юли:\n150 гр бангидевона усимлигига бир литр қайноқ сув солиб, паст оловда қайнатилади, сунг сузиб олинади. Восита пакҳта ёки дока ёрдамида муаммоли соҳага суртилади. Яшил ёнгоқнинг шарбати танадаги туклардан қутилишга ёрдам беради. Шунчаки 1-2 ҳафта мобайнида ушбу кҳалқ табобати воситасини муаммоли жойларга кунора суртиб туринг.\nКосметик клиникаларда юз ёки танадаги тукларни юқотиш учун у ёки бу турдаги електроепилясия тури ишлатилади. Електр токи фолликулларга бузувчи тасир курсатади, бу еса сочларнинг секин усиши, мурт ва куринмас булишини таминлайди.\nКуп жиҳатдан, натижалар операторнинг тажрибасига ва маҳоратига боглиқ. Курслар мунтазам равишда такрорланиши керак, чунки деярли 50% ҳолатларда туклар яна усишни бошлайди\nСевги ҳакида шерлар


АВЛИЁЛАР СУЛТОНИ-ABDULQODIR JIYLONIY – shajara.info\nМуҳйиддин Абу Муҳаммад Абдулқодир ибн Абу Солиҳ Жийлоний ҳазратлари ҳозирги Эроннинг Каспий дeнгизи бўйидаги Жийлон вилоятининг Найф қишлоғида 1078 йил (ҳижрий 470) рамазон ойининг биринчи куни саҳар чоғида таваллуд топганлар. 1166 йил (ҳижрий 561) йил Бағдод шаҳрида вафот этганлар. Кунялари Абу Муҳаммад эди. Уларнинг Муҳйиддин, Ғавсул Аъзам, Қутби Раббоний, Султонул Авлиё, Қутби Аъзам каби машҳур таxаллуслари бўлган. Оталарининг исми Абу Солиҳ Мусо Жангидўст замонасининг солиҳ ва тақводор кишилари эдилар. Оналари Фотима лақаблари эса, Уммул Xайр ҳам тақволи мўмина аёллардан бўлганлар.\nАбдулқодир Жийлоний ота томондан ҳазрати Ҳасанга она томондан эса, ҳазрати Ҳусайнга бориб тақаладиган пайғамбар авлодларидан ҳисобланадилар. Абдулқодир Жийлонийнинг болалик чоғлариданоқ ўзгача бир ҳислат эгаси эканликлари кўпгина манбаларда мавжуд. Улар Бағдод шаҳрининг машҳур олимларидан сабоқ олиб ҳадис, фиқҳ ва тасаввуф билимини ўзлаштирганлар. Устозлари Абу Саид Маҳзумийнинг мадрасаларида ваъз тинглаб билимларини оширганлар. Жийлоний ҳазратларининг бир қанча ўғил қизлари бўлган. Ўғилларининг воситаси билан Қодирийлик тариқати дунёнинг кўп минтақаларига жумладан Миср, Шимолий Африка давлатлари, Ироқ, Сурия ва Туркияда кeнг тарқалган. Шунингдeк Ўрта Осиё xалқлари орасида ҳам қодирийлик кeнг тус олган.\nКeзи кeлганда айтиш жоизки буюк саркарда бобомиз Амир Тeмурнинг пири Мир Саид Барака ҳазратлари ҳам Қодирийя тариқатининг муршиди бўлганлар. Амир Тeмур қодирий тариқатига чуқур ҳурмат ва эътибор кўрсатган.\nАбдулқодир Жийлоний ҳазратлари Қодирийя тариқатининг асосчиларидирлар. Бугунги кунда ҳам бу сулукда руҳий тарбия топаётган инсонлар жуда кўп.\nТуғилишларидан олдин ҳижрий 470 йил рамазон ойининг биринчи кeчаси оталари Абу Солиҳ туш кўрадилар. Тушларида таърифига тил ожиз бўлган бир маконда пайғамбаримиз, саҳобалар ва валилар туришарди. Пайғамбаримиз уларга қарата “Эй Абу Солиҳ, эй мeнинг авлодим сeнга xушxабар бўлсинким, ҳар нарсага қодир бўлган Аллоҳ таоло сeнга бир фарзанд ато айлади. У шундай бир бошқалардан мустасно фарзандки, мартаба ва даражаси бутун авлиёлардан устундир. У мeнинг авлодим ва наслимдир. Рутбаси ва шони бошқалардан юксакдир” дeб xабар бeрганлар. Оталарининг қалби сeвинч ва сурурга тўлиб уйғонадилар. Ҳудди шу куни Абдулқодир Жийлоний дунёга кeладилар. Сeвинчдан нурга тўлган ўғилларини бағрларига босадилар. Шунинг учун ҳам Жийлоний ҳазратларига нисбат бeрилиб ушбу байт машҳур бўлиб кeлган “Инна би изниллаҳи Султанур рижал. Жаъа фий ашқин. Таваффа фий камалин” яъни “Аллоҳинг изни билан инсонлар султони ишқ ила кeлди. Камол ила кeтди” Ул зот 91 йиллик умрлари давомида илоҳий ишқда ёниб яшадилар. Ҳамда бу илоҳий муҳаббат нури билан бошқаларни ҳам сарафроз қилдилар,\nСаййид Абдулқодир Жийлоний кароматлар саройининг мислсиз султони, зоҳирий ва ботиний илмларнинг уммони, қалблари иймон гавҳари билан тўла шаxс эдилар. Жийлоний ҳазратлари фиқҳ ва ҳадис илмида ҳам мужтаҳид эдилар. Тасаввуфда эса, олий мақомдаги авлиё ва муршиди комилларнинг энг улуғларидан эдилар. Оналарининг ўзлари улар ҳақида шундай дeганлар: “Ўғлим Абдулқодир рамазон ойининг биринчи куни туғилган. Уша куни тонгдан оқшомгача сут эммади. Бу аҳвол унда бир ой давом этди. Кeйин фаҳмладимки, у рамазони шариф ҳурматидан шундай қилган экан. Кeйинги йил рамазонда ҳам ҳудди шу ҳол юз бeрди. Бу ҳолат ҳам рамазон ойи бўйича давом этди. Ундан кeйинги рамазон ойида ҳаво булутли бўлиб xалқ ҳилолни аниқлолмай қолди. Ўғлимдаги бу xислатларни билганлар бизга кeлиб: “Бугун Абдулқодир сут эмдими?” дeб сўрашди. Мeн эса “Рамазон xуш кeлибди бугун Абдулқодир сут эммади” дeб жавоб бeрдим.\nУларнинг болаликлари ҳeч қандай болага ўxшамас эди. Улар дунё боғчасига қадам қўйганлариданоқ Ҳақ йўлида юра бошлаганлар. Бағдоднинг авлиё зотлари ҳам Абдулқодир Жийлоний туғилишларидан олдин xушxабар бeрганликлари тариxда мавжуд. Улар кичик ёшлариданоқ қуръони каримни тўлиқ ёд олганлар.\nБир кун Жийлоний ҳазратларидан: “Бу ишни бошлаганингизда, бу йўлга қадам ташлаганингизда нимани асос дeб билдингизу ва бу юксак мақомга эришдингиз?” дeб сўраганлар.\nУлар: “Тамални сидқ ва тўғрилик устига қурдим. Асло ёлғон сўз сўзламадим. Ёлғонни ёзмадим ҳам, у ҳақида ҳам ўйлаб кўрмадим. Ичим ва сиртимни бир тутдим. Шунинг учун ҳам ишларим ўнгидан кeлди. Болаликдан илм ўрганиш, унга амал қилиш ва ўрганганларимга кўра яшашни мақсад қилдим. Кичик ёшимда пода ҳайдаш учун яйловга боргандим. Бир ҳўкизни думини ушлаб орқасидан кeтаётгандим, у тилга кириб: “Сeн бу учун яратилмагансан. Ҳамда бунга буюрилмагансан” дeди. Қўрқиб кeтиб ортимга чопдим. Уйимнинг томига чиқиб олдим. Кўзимга ҳаж қилаётган ҳожилар кўринди. Улар Арофатда турган эдилар. Онамнинг олдиларига бориб: “Онажон мeни Аллоҳ йўлига қўйиб юборинг. Руxсат бeринг Бағдодга бориб илм таҳсил қиламан. Азиз авлиёларни аxтариб зиёратларида бўлай” дeб кўрганларимни айтиб бeрдим. Онам йиғлаб отамдан қолган саксон олтинни ярмини укамга айириб қолганини кийимимга тикиб бeрдилар. Кeйин мeнга изн бeриб, нима бўлганда ҳам фақат рост сўзлашни тавсия қилдилар. “Аллоҳ сeнга саломатлик бeрсин. Сeни Аллоҳ йўлига қўйдим. Қиёматгача энди дийдорингни кўрмайман” дeб видолашдилар. Кичик бир карвон билан Бағдодга сафар қилдик. Ҳамадондан ўтаётиб олтмиш нафар қароқчи йўлимизни тўсдилар. Карвонни талон-тарож қилишди. Қароқчилардан бири мeни олдимга кeлиб: “Эй бола! Сeнда ҳам у бу нарса борми?” дeб сўради. Мeн эса кўйлагимни ичида тикилган олтин бор дeб жавоб бeрдим. Улар дарҳол кийимимни сўкиб олтинни чиқардилар. “Нeга буни бизларга айтдинг? Айтмасанг ҳам бўлардику” дeдилар. Мeн эса: “Онам мeнга нима бўлганда ҳам ҳақиқатни айтгин” дeб васият қилганлар дeдим. Мeн уларга сўз бeрганман, шунинг учун Аллоҳга бeрган қасамим туфайли ёлғон гапира олмадим, дeдим.\nҚароқчилар бошлиғи уввос солиб йиғлай бошлаб: “Мeн эса шунча йиллардан бeри роббимга бeрган қасамимни бузиб юрибман” дeди. Кeйин қаттиқ пушаймон қилиб тавба қилди. Ёнидаги қароқчилар кeлиб: “Йўл тўсарликда бизнинг раисимиз эдинг, энди тавба қилишда ҳам раисимиз бўл” дeя бошладилар. Ҳаммалари тавба қилиб, олган молларини эгаларига қайтардилар. Ҳаётимдаги биринчи марта василам сабабидан тавба қилган мана шу олтмиш киши эди” дeб жавоб бeрганлар.\nАбдулқодир Жийлоний, Бағдодга кeлиб у ердаги машҳур олимлардан дарс олиб ҳадис, фиқҳ ва тасаввуф илмида етишдилар. Илм таҳсилотини якунлаб ўзлари ҳам ваъз ва дарслар бeра бошладилар. Устозлари Абу Саид Махзумийнинг мадрасасида бeрган ваъзларига одамлар тўлиб тошар, кўчаларга чиқиб кeтишар эди. Шу сабабли ҳам ён атрофдаги уйлар ҳам мадрасага илова қилиб кeнгайтирилган эди. Мадраса кeнгайишига бадавлатлар моддий ёрдам билан, камбағаллар эса ҳашар йўли билан кўмаклашишган. Уларнинг мадрасаларида кўплаб олимлар етишиб чиққан. У зотда жуда кўп асарлар мeрос бўлиб қолган. Уларда ваъз-насиҳатлар, илмий баҳслар, ўша давр мусулмонларининг мушкулотлари таҳлили, фатволар ва шунга оxшаш мавзулар баён қилинган .\nУларнинг Авродул Жийлония, Фатҳур Раббоний, Иғосатул Орифийн, Одобус сулук ват тавассули ила маназилил мулук, Жилаул xотир фил батини ваз зоҳир, Ҳизбур ражо вал интиҳо, Ал Ҳизбул кабир, Дуоул авродул фатҳийя, Дуоул басмала, Ар рисолатул Ғавсийя каби китоблари маълум ва машҳурдир. Жийлоний ҳазратлари бир муддат дарс бeриб, ҳақ ва ҳақиқатни шогирдларига англатганларидан сўнг ваъзларни ташлаб узлатга чeкинганлар. Ёлғизликни танлаб саҳрога равона бўлганлар. Бағдоднинг Карx дeб аталган xаробаларида яшаганлар. Бутун вақтларини ибодат, риёзат, нафс билан курашиш, унинг орзу истакларини қилмаслик билан ҳаёт кeчира бошлаганлар.\nЎзлари бу ҳақда “Ироқнинг чўлларида 25 йил одамлардан узоқ яшадим. Мeни ҳeч кимдан, ҳeч кимни мeндан xабари бўлмади. Баъзида узоқ вақт таом ҳам емасдим. Ичимдан “очман, оч қолдим” дeган фарёдни ҳам эшитардим. Баъзида устимга шундай оғир бир юк кeлардики, уни тоғ ҳам кўтара олмасди. Шунда мeн: “Албатта, ҳар бир қийинчилик билан бирга енгиллик бордир. ” (Шарҳ сураси, 6-оят. ) оятини ўқир ва устимдаги юк мeндан тушарди.\nЗамонасининг илм бобида ягона шаxси бўлган Жийлоний ҳазратлари тасаввуф билимини ҳамма тушунадиган тарзда ўргатганлар. Дарс ва фатво бeришни 28 ёшларида бошлаганлар. Бу ҳолатни 60 ёшларига қадар давом эттирганлар.\nТасаввуфдаги йўлларига исмларига кўра “Қодирийя” номи нисбат бeрилган.\nУлардан илм ва файз олган минглаб шогирдлари дунёнинг кўп минтақаларида ушбу тариқатни ёйганлар. Моддий ва маънавий илмларининг чуқурлиги, маънавий лутф ва раҳмат билан диннинг асосларини қайтадан жонлантирганлари учун уларга Муҳйиддин “Динни тирилтирувчи” унвони бeрилган. Жийлоний ҳазратларининг асосий мақсадлари, инсонларни ғафлатдан уйғотиш, Ҳақ йўлини кўрсатиш, нафс билан курашиш, ҳою ҳавасларга бeрилмаслик, иxлос ва самимиятни мужассам қилиш ва шунга ўxшаш инсон камоли учун муҳим бўлган тамоиллардан иборат бўлган.\nУларнинг ушбу ҳикматга тўла сўзлари буни шундоққина ифодалаб турибди. “Инсонларга раҳбарлик қилган шаxсда шу xислатлар бўлмаса, у йўлбошчилик қилолмайди; Айбларни бeркитиб кeчиримли бўлиш, шафқатли ва раҳмдил бўлиш, яxшилик қилувчи ва ростгўй бўлиш, эзгуликка буюриб, ёмонликдан қайтариш, мусофирпарвар бўлиш, тунлари одамлар уxлаётганда ибодат билан машғул бўлиш, олим ва мард бўлиш. ”\nАбдулқодир Жийлоний ҳазратлари яна шундай дeйдилар: “Шукрнинг асоси, нeъматнинг Соҳибини билиш буни қалб билан эътироф қилиб дил билан тасдиқлашдир.” “Қалб дунё ҳавасларидан бирига боғлиқ экан, ўткинчи лаззатлар ортида ҳаллослаб югурар экан, дeмак у оxиратни сeвмайди. ”\nТуркистон Саййидлари ва Эшонлари жамияти раҳбари,\nСаййид Сардорхон Жаҳонгиров\nAbdulqodir Jiyloniy hazratlarining Bag’doddagi maqbarasi


Ушбу қиш мавсуми юртимиз учун жуда илиқ келди, 2015 йил ҳам ўзига яраша аномал ҳароратлари билан тарихда қолди. Хўш, синоптиклар 2015 йил об-ҳавоси борасида қандай хулосалар қилишди. Қишнинг илиқ ҳароратига қандай омиллар сабаб бўлмоқда. Мазкур саволлар билан Darakchi.uz нашри Вазирлар Маҳкамаси ҳузуридаги Гидрометеорология Маркази Маркази бош синоптиги Ирина Зайцевага мурожаат қилди.\n2015 йил якуни бўйича синоптиклар қандай хулосалар қилди?\n2015 йил ниҳоясига етда, аммо якуний хулосалар ҳали чиқарилмади – ушбу маълумотларни таҳлил қилишга ҳали вақт керак бўлади, аммо дастлабки натижаларни ҳозир айтса бўлади.\n2015 йилнинг ноябрь ойида Парижда бўлиб ўтган БМТнинг иқлим ўзгариши мавзуидаги Конференция арафасида Бутунжаҳон Метеорологик ташкилоти 2015 йил иқлими бўйича дастлабки маълумотлар акс этган пресс-релиз чоп этди.\nУнда айтилишича, Ер шарида 2015 йилги ўртача ҳаво ҳарорати метеокузатувларнинг бутун тарихида энг юқориси бўлган.\nБундай аномалиянинг сабаблари сифатида иккита омил келтирилмоқда - одам фаоллиги таъсирида кучаядиган парник эффекти таъсири, ҳамда бу йил фавқулодда фаол бўлган Эль-Ниньо ҳодисаси (иқлим шаклланишига сезиларли таъсир кўрсатадиган Тинч океани сувларининг юқори қатламида ҳароратнинг тебраниши).\nЎзбекистон учун ҳароратнинг якуний таҳлили ҳали тугамади, аммо бу йилни мамлакатимизнинг қадимий Ташкент-Обсерватория метеостанцияси маълумотларига таяниб баҳоласа бўлади.\nТошкент учун 2015 йил метеокузатувларда энг иссиғи бўлмади, у 2004 рекорд йилдан бироз ортда қолмоқда. Ўртача йиллик ҳарорат 2015 йилда (15.8о) бу 2004 йилдан 0.1о паст.\n2015 йилнинг аҳамиятли томони тўрт мавсум ҳам иқлим меъёридан илиқроқ бўлди, энг сезиларли фарқ (+2.7о) қиш мавсумига тўғри келди.\n2015 йилнинг хавфли ва аномал ҳодисалари қандай бўлди?\n2015 йилнинг аҳамиятли ҳаво аномалияси март оҳиридаги совуқлар бўлди.\nМарт ойининг сўнггида ҳамма ер гуллаган бир вақтда Урал туманларидан кескин совуқ ҳарорат кириб келди. 29-31 март кунлари республиканинг барча ҳудудларида қор ёғди. Ҳарорат кечаси 2-7о совуқ бўлди.\nБу сўнгги 50 йилдаги энг совуқ март бўлди. 30-31 март кунлари республикамизнинг аксарият ҳудудларида метеокузатувлар тарихидаги энг паст ҳарорат қайд этилди.\n2016 йилнинг январидаги илиқ ҳароратнинг сабаби нимада?\nЯнварь бошларида Ўзбекистон ҳудудида 2015 йилнинг декабрь ойида қайд этилган юқори ҳарорат сақланиб қолмоқда.\nБундай илиқ ҳавонинг сабаби – атмосферадан жанубий-ғарбий оқимнинг устунлик қилаётгани ва у билан чет жануб ҳудудларидан республика ҳудудига илиқ ва нам ҳавонинг кириб келаётганидир.\n17:14 14 декабрь Ўзбекистонда илиқ ҳаво бўлади\n12:22 Кейинги ҳафтадан Ўзбекистонда ҳаво ҳарорати 5-7 даражага совиб, ёғингарчиликлар кузатилади


Буюк салтанат соҳиби - Hidoyat.uz\nБуюк салтанат соҳиби\nАсосий саҳифа Мақолалар Буюк салтанат соҳиби\nЧоп этилди Fevral 11, 2019 Буюк салтанат соҳибиda fikr bildirishni o'chirish\nШарафли аждодимиз Заҳириддин Муҳаммад Бобур таваллудига 536 йил тўлмоқда.\nҲиндистон халқи ҳамон Заҳириддин Муҳаммад Бобур ва унинг авлодларини катта эҳтиром билан ёдга олади. Чунки Бобурийлар даврида Ҳиндистон иқтисодий, маданий жихатдан ривожланди. Илму ирфонга кўрсатилган катта эътибор фан соҳаларини юксалтирди.\nҲиндистонлик олим Трипатхи Рам Просад Бобурнинг Панипатдаги ғалабасига юксак баҳо бериб, шундай деган эди: “Заҳириддин Муҳаммад Бобурнинг Панипатдаги ғалабаси Ҳиндистонда катта нуфуз ва қудратга эга бўлган буюк салтанат – Бобурийлар империясининг вужудга келишига замин яратди. Бу империя ҳатто Рим империяси билан рақобатлаша оладиган кучга эришди”.\nЗаҳириддин Муҳаммад Бобурнинг давлат бошқаруви вақт жиҳатидан жуда қисқа бўлишига қарамай, у феодал тарқоқ мамлакатни тараққий эттиришга эришди ва ер-сув ҳамда солиқ тизими бўйича катта ислоҳотларни амалга оширди. Унинг буйруғи билан масжиду мадрасалар, турли маъмурий бинолар, ҳаммомлар қурилди, қудуқлар қазилди. Ҳиндистоннинг йирик шаҳарлари – Деҳли, Агра, Лаҳор ва Девалпурда боғу бўстонлар барпо этилди. “Бобурнома”да келтирилишича, 1526 йилда Панипатда “Қобулбахт” номли боғ ташкил этилди. Эътиборли жиҳати шундаки, Ҳиндистон ҳудудида бунёд қилинган боғларда Бобур Ўрта Осиёдан келтирилган узум навларини етиштиришни йўлга қўйди. Ҳозир ҳам Ҳиндистонда “ангури Самарқандий” номи билан узум етиштирилади.\nШоҳ Бобур ўз фаолияти давомида Ҳиндистоннинг йирик шаҳарларини обод қилиш билан мунтазам шуғулланади. Мазкур шаҳарларда қурилган иншоотларнинг лойиҳаси, ташқи ва ички безаклари Ўрта Осиё услубида бўлса-да, улар ҳинд меъморчилиги билан уйғунлик касб этган. Бу эса ўз навбатида Ҳиндистон ва Ўрта Осиё меъморчилигининг ўзаро мутаносиблигини яққол намоён қилди. Бобурийлар сулоласининг кейинги авлодлари томонидан ҳам Ҳиндистонда барпо этилган муҳташам бинолар ва ҳашаматли масжидларда ушбу услуб сақланиб қолган.\nБобурдан кейин тахтга келган шаҳзодалар ҳам меъморчилик, шаҳарсозлик ва илм-маърифатга катта эътибор қаратишди. Улар яратган маданият дурдоналари ҳануз жаҳон аҳлини лол қолдирмоқда.\nЎзбекистон ислом цивилизацияси маркази илмий ходими\n“Ислом нури” газетасининг 2019 йил, 2-сонидан олинди.


26 нафар юртдошимиз ҳаётдан кўз юмди. Жонимиз омонат-ку, нега қўрқмаяпмиз? — Фарғона шифокори\nКоронавирус балоси, пандемия шароити, ҳаёт-мамот остонаси…\nМажбурмиз, бир кунда уч марта – соат роппа-роса 10:00, пешиндан кейин 16:00 ва ниҳоят, тунги 23:00 да телефон ё планшет, гаджет титкилашга! Биримиз телевизорга термуламиз, кимлардир эса чироқ ёниб-ўчадиган, антеннаям йўқ жойда эски радиоси қулоғини бурайди.\nТузалганлар нечта экан, шу отинг ўчгур дардни юқтирганлар 9 мингни қоралаб қолибдими? Дунёдан ўтганлар… Эҳ, Худойим, 26 нафарга етибди-я! Кимлар экан, хасталикни кўтаролмаган кексалар, чол-кампир, ёшу қари… Дардмандларга кўмак бермоққа юборилган шифокор ҳам бор.\nДунёдан келаётган нохуш статистикага кўз ташлайман: коронавирус балосига йўлиққанлар сони 11 миллионни қоралаб боряпти! Беш ярим миллиончаси тузалибди. Ярим миллиондан кўпроқ заминдошимиз вафот этибди! Интернетни ўчириб ташлайман, тун бўйи уйқум келмайди.\nТонг саҳар Қашқадарёда дўхтир бўлиб ишлайдиган инимнинг овози: “Ака, бирга ишлайдиган врачларимизда касаллик аниқланди, карантинга тушдим. Аввал негадир айтишмади, ўша ўлган одам борку, Тошкентдаги беш-олтита касалхонага зор йиғлаб борган, қабул қилинмаган, Китобда ётувди бечора. Кейин қазо қилди, бошқарма эълон қилган маълумотда ташхиси «мусбат» эди. Икки-уч кун ўтиб, вазирлик раддия бериб, марҳум йўлдош касалликлар туфайли вафот этди, деб хабар тарқатди. Ҳайрон қолдик. Туманимиз «қизил»га айланди ва… орадан бир ҳафтаям ўтар-ўтмас карантинга олинган шифокорлар ва ўша раҳматли инсоннинг яқинлари ҳам коронавирус юқтиргани маълум бўлди. Касални яширган билан иситмаси ошкор қилади, деган ибора бизда исботланди. Қачонгача бор ҳақиқатга терс қараймиз, ака, нега яширамиз, ёлғон маълумот кимга керак?!”\nДеновда ҳам Китобдагига ўхшаш ҳолат рўй берди. Тўғри, Соғлиқни сақлаш вазирлигига ҳам осон эмас, лекин ойни этак билан ёполмаймизку. Мана, карантин зонасида хасталикка чалиниб, вафот этган шифокор билан боғлиқ аянчли воқеа тафсилотлари ижтимоий тармоқларни портлатди. Марҳумнинг қизи ҳам врач экан, отасининг бошидан кечган кўргиликларни зор-зор йиғлаб айтганида юрагим чидолмади.\nБошқа ҳудудларда ҳам аҳвол, биламан, рисоладагидек эмас. Кўча тўла одам, турнақатор машиналарни сўраманг. Жуда зарур юмуши борлари узрли, тинчлик ва саломатлик посбонлари, дардмандлар, тижоратчилар, шифокорлару турли-туман юкларни элтувчилар ва айрим соҳа вакилларини тушунамиз. Лекин қип-қизил бекорчихўжалар, оғзида папиросу қўлидаги ип билан ит етаклаб юрганлар, кўп қаватли уйлар олдида ғийбатлашиб ўтирганлар, бозор-ўчар баҳонасида одамларни алдаб юрганлару тунги кўнгилочар жойларни овлаб юрган «саёҳатчи»ларни қандай оқлаш мумкин?!\nЭнг аламли жойи, одамлар бу тилсиз ёвдан заррача қўрқмаётгани! Шу даражада бепарвоки, ҳатто йиртилай деб қолган ниқобларни чала-чулпа тақиб олганлар сон мингта. Ҳой, барака топкур, бу балойи азим касофатидан 26 нафар юртдошимиз жон таслим қилди, десангиз, нима бўпти, ажали етибди, ўлибди, ана айтишяптику, буям гриппнинг бир тури эмиш, ўтади-кетади, дея қўл силтайдиганлар, минг афсуски, кўпаймоқда орамизда! Кечаю кундуз кўчадан бери келмайдиганлар сафи ошяпти.\nВазирлар Маҳкамаси ҳузуридаги Санитария-эпидемиология назорати давлат инспекцияси бошлиғи – Ўзбекистон Республикасининг Бош давлат санитария инспектори Нурмат Атабековнинг ҳар куни куйиб-ёниб, қайғуриб айтаётган огоҳликка чорловларидан ҳам хулоса қилмоққа нега шошилмаяпмиз? Бу аҳволда «яшил» деб мақтанганимиз қаерга кетади? «Сариқ»дан бир кундаёқ «қизил»га айланиб қолаётган ҳудудларда назорат нега бўшашиб кетяпти? Ким айбдор, давлатми, назоратчи органларми? Йўқ, азизлар, энг аввало, бундай хотиржамликка, беғамликка, лоқайдликка берилишнинг бош сабабчиси ЎЗИМИЗ-КУ! Умр ўлчаб берилган, бу кунлар ҳам ғанимат, машаққатли синовларни енгишда битта мушт бўлиб бирлашмасак, кўринмас душман, коронавирус деган мудҳиш бало бизни енгади. Енгилмаслик учун ўзимизни ўзимиз ҳимоя қилайлик. Ўзини асраганни Ўзи асрайди деганлари рост.\n← Уйда даволаниш: қай тартибда, кимларга мумкин, кимларга мумкин эмас?\n«Ҳаммаси дарз кетмоқда» — бош инфекционист соғлиқни сақлаш тизимидаги аҳвол ҳақида →\n22.05.2017 fsh.uz 640\n08.10.2018 fsh.uz 398\n28.08.2019 fsh.uz 192


Аллоҳ таоло Қуръонни, тафаккур ва тааммулдан чалғитувчи шайтоний мусиқа ва лағвларсиз нозил қилган! – oliymahad.uz\nАллоҳ таоло Қуръонни, тафаккур ва тааммулдан чалғитувчи шайтоний мусиқа ва лағвларсиз нозил қилган!\nРасулуллоҳ соллаллоҳу алайҳи ва саллам Қуръонни, тафаккур ва тааммулдан чалғитувчи шайтоний мусиқа ва лағвларсиз таълим берганлар!\nСаҳобалар, тобеинлар, табъа тобеинлар, мутақаддим ва мутааххир қироат уламолари Қуръонни, тафаккур ва тааммулдан чалғитувчи шайтоний мусиқа ва лағвларсиз етказганлар!\nҚуръонни тажвид қоидаларига қатъий амал қилиб ўқиш фарзи айн эканига барча уламолар ижмо қилганлар!\nҚуръонни, тажвид аҳкомлари зое бўлишига олиб борадиган турли шайтоний мусиқалар билан бузиб тиловат қилиш ҳаром эканига ҳеч бир уламо хилоф қилмаган!\nАммо, замонамизда одамларнинг Қуръонга муҳаббати йўқолганини, Унинг тиловатидан зерикадиган бўлиб қолганини кўрмоқдамиз. Соатлаб мусиқа эшитиб зерикмайдиган мўминлик давосидаги бу одамлар ҳатто 5-10 дақиқа ҳам Қуръон эшитишга сабри етмайдиган бўлиб қолишди.\nҚуръонни турли назму насрий сатрлардан ажратмайдиган, фарқига бормайдиган, Уни куйга солишни яхши кўрадиган баъзи ҳофизлар эса ушбу ҳолатни сабаб қилиб ушлаб олиб: «Одамлар Қуръонни оддий ўқисангиз эшитмайди. Оддий ўқилган тиловатдан малолланишади. Шунинг учун Қуръонни мақомот билан ўқиш керак, одамларга шу ёқади, шуни эшитади», дейдилар.\nВаҳоланки, Қуръон Аллоҳнинг каломи, оддий махлуқнинг сўзидан олийдир. Уни мусиқа билан аралаштириш қатъий ҳаром. Энди юқоридаги гапга кўра, «одамлар жоҳил, Қуръоннинг ўзини оддий тиловат қилсангиз эшитишмайди. Шунинг учун Уни мусиқага солиш керак. Уларга Қуръонни эшиттирсак бўлдику!» дейдиган бўлсак, бу гап худди «одамлар алкаш, замзам сувининг ўзини берсангиз ичишмайди. Шунинг учун унга ароқ қўшиб бериш керак. Уларга замзамни ичирсак бўлдику!» деган гапга ўхшаб қолади.\nЗамзам мусаффо, ароқ эса ҳаром ва нажосатдир! Шунингдек, Қуръон ҳам мусаффо, мусиқа эса ҳаром ва нажосатдир! Одамларни софликка ўргатиш учун соф нарсани ифлослаш, нажосат билан булғаш телбалик, нодонлик бўлади!…\n(c) Сурия қироат мактаби катта олимларидан, асли Тунислик Доктор Абдуллоҳ Нодир ҳафизаҳуллоҳ\n847110cookie-checkАллоҳ таоло Қуръонни, тафаккур ва тааммулдан чалғитувчи шайтоний мусиқа ва лағвларсиз нозил қилган!no\nОлдингиНега айнан минг ойдан яхши?КейингиҲУД АЛАЙҲИССАЛОМ


ЎзА - Ҳалоллик, фидойилик ва масъулият\n01.05.2017 19:29 Чоп этиш версияси\nПрезидентимиз Шавкат Мирзиёевнинг 2017 йил 21 февралдаги “Ўзбекистон Республикаси суд тизими тузилмасини тубдан такомиллаштириш ва фаолияти самарадорлигини ошириш чора-тадбирлари тўғрисида”ги фармони бу борада муҳим қадам бўлди. Мазкур ҳужжат асосида ишлаб чиқилган «Ўзбекистон Республикасининг Конституциясига ўзгартишлар ва қўшимча киритиш тўғрисида”ги қонун шу йил 7 апрелдан кучга кирди. Конституциямизнинг 111-моддаси янги таҳририда Ўзбекистон Республикаси Судьялар олий кенгашининг конституциявий мақоми мустаҳкамланди.\nШу пайтга қадар судья кадрларни танлаш, тайёрлаш ва лавозимга тавсия қилиш ишлари Ўзбекистон Республикаси Президенти ҳузуридаги Судьяларни танлаш ва лавозимларга тавсия этиш бўйича олий малака комиссияси томонидан амалга ошириб келинган. Янги қонун билан Судьялар олий кенгашига кенг ваколатлар берилди. Хусусан, Президент Ўзбекистон Республикаси Судьялар олий кенгаши тақдимномасига биноан вилоятлар ва Тошкент шаҳар судлари раислари ва раис ўринбосарларини, Ўзбекистон Республикаси Ҳарбий суди раисини лавозимга тайинлайди ҳамда лавозимидан озод қилади.\nСудьялар олий кенгашининг асосий вазифалари ва ваколатлари, ҳуқуқлари ҳамда мажбуриятлари, уни шакллантириш ва фаолиятини ташкил этиш тартибини белгилаш мақсадида “Ўзбекистон Республикаси Судьялар олий кенгаши тўғрисида”ги қонун қабул қилинди.\nУшбу талаблар асосида шакллантирилган Судьялар олий кенгаши эндиликда судьялик лавозимларига номзодларни танлов асосида танлайди. Энг малакали ва масъулиятли мутахассисларни судья этиб тайинлайди. Раҳбар судьялик лавозимларига тавсия беради. Шу асосда судьялар корпусини шакллантиради. Судьялар дахлсизлиги бузилишининг ва уларнинг одил судловни амалга ошириш борасидаги фаолиятига аралашишнинг олдини олиш бўйича чора-тадбирларни кўради. Судьяларни касбий тайёрлашни, уларнинг малакасини оширишни ташкил этиш, судьяларнинг фаолияти самарадорлигини баҳолаш, уларни рағбатлантириш бўйича ташаббус кўрсатади. Оммавий ахборот воситалари билан ўзаро ҳамкорлик олиб бориш, аҳоли билан мулоқотни йўлга қўйиш, жисмоний ва юридик шахсларнинг судьялар томонидан одоб-ахлоқ қоидаларига риоя этилиши масалаларига доир мурожаатларини кўриб чиқади.\nСуд-ҳуқуқ соҳасидаги қонун ҳужжатларини янада такомиллаштириш, суд ҳокимиятининг чинакам мустақиллигини ва ягона суд амалиётини таъминлаш, одил судловга эришиш даражасини ва уни амалга ошириш сифатини яхшилаш бўйича таклифлар тайёрлайди. Судьяларни интизомий жавобгарликка тортиш тўғрисидаги, шунингдек, уларни жиноий ва маъмурий жавобгарликка тортиш учун хулоса бериш ҳақидаги масалани кўриб чиқади.\nКенгаш судьяларни давлат мукофотлари билан тақдирлаш тўғрисида Ўзбекистон Республикаси Президентига илтимоснома киритади. Кенгашнинг муҳим вазифаларидан яна бири – суд-ҳуқуқ соҳасидаги қонун ҳужжатларини такомиллаштириш, суд ҳокимиятининг чинакам мустақиллигини ва ягона суд амалиётини таъминлаш, одил судловга эришиш даражасини ва уни амалга ошириш сифатини яхшилаш бўйича таклифларни кўриб чиқиш учун Ўзбекистон Республикаси Олий суди пленумига киритади.\nСуд-ҳуқуқ соҳасида амалга оширилаётган бу каби ислоҳотлар судья ва суд ходимларига алоҳида масъулият юклайди. Бу соҳани танлаган ҳар қайси мутахассис, айниқса, ёшлар, судьялик касби ўта масъулиятли касб эканини доимо ёдда сақлаши зарур. Ўз ишини пухта билиш, теран фикрлай олиш, ҳар қандай вазиятда масалани обдон ўйлаб, тўғри қарорга келиш каби фазилатларни ўзида шакллантириб бориши лозим. Чунки унинг фаолияти замирида инсон тақдири, жамият манфаати ётади.\nМамлакатимизда Судьялар олий кенгаши иш бошлаши билан судьяларни танлаш, уларни профессионал тайёрлаш ва малакасини оширишнинг ҳозирги замон талаблари ва халқаро стандартларга тўла мос келадиган ягона тизими яратилди.\nолий кенгаши аъзоси.


Шоир вафотидан кейин унинг ижоди ва шахсига баҳо бериш шўро адабиётшунослиги зиммасига тушди. Гъайри миллий мафкурага асосланган мазкур адабиётшунослик илми баъзи ҳолларда шоирни «Ватан хоини», «халқ душмани», «миллатчи жадид», «контрреволюдион» шоир сифатида баҳолаб келди. Натижада Камий ижоди ўнлаб йиллар халқ нигоҳи ва тадқиқотчилар назаридан четда қолиб кетди. Лекин ХИХ аср охири ХХ аср бошлари ўзбек адабиё-ти, мазкур давр маърифатпарварлиги ва айниқса, Тошкент адабий муҳити ҳақида сўз кетганда Камий ижоди ва унинг номини четлаб ўтишнинг иложи йўқ эди. Шу боис шўро мафкураси даврида ҳам баъзи холис адабиётшуносларимиз унинг шахсини оқлаб, ижодини ёқлаб чиқишга ҳаракат қилдилар. Адабиётшунос М.Б.Солиҳов шоирнинг «Солди беилмлиқ хатоларға» деб бошланадиган мухаммасини «Жадидизмнинг гўзал адабиёти»га киритди ва ўз китобидан (Ўзбек адабиётида миллатчилик кўринишлари. Т., 1932, 14-бет) жой берди. 1950 йили Москвада «Антология узбекской поэзии» мажмуаси босмадан чиқди. Мажмуада Камий ҳақида мухтасар маълумотнома ва С.Сомева таржимасида шоирнинг «Мураббаъи дар таърифи мактаб» шеъри киритилди. Маълумотномада «Камий Ўзбекистонда илғор фикрнинг намояндаларидан бири» дейилади. 1960 йил босмадан чиққан «Ўзбек адабиёти» мажмуасида (4-жилд 1-китоб) Камий ижодидан баъзи намуналар берилди. 70-йиллардан бошлаб Гъ.Каримов, Б.Қосимов, А.Жалолов, М.Ҳамидова, М.Зокировларнинг мақола ва тадқиқотларида Камий шахси ва унинг ижодига мў‘тадил ёндошиш бошланди. 90-йилларга келиб шоир ижодини махсус тадқиқ этишга киришилди. Вақтли матбуот саҳифаларида унинг ҳаёт ва ижод йўлига оид мақолалар, адабий меросидан баъзи намуналар чоп этила бошлади. Ниҳоят, 1998 йили Камийнинг 4500 мисрага яқин шеърлар мажмуаси «Дилни обод айлангиз...» номи билан нашр этилди. Бу билан шоир ижодини халққа танитиш, илмий муомалага олиб кириш ва адабиётдаги ўрнини белгилаш имкони яратилди.\nКамий ижоди Миллий уйғониш даври ўзбек адабиётининг ажралмас бир қисми эканлигига ХХ асрда тузилган Мўминжон Тошқиннинг «Тошкент шоирлари» (1948), Пўлатжон Қайюмийнинг «Тазкираи Қайюмий» (60-йиллар) тазкиралари ҳам гувоҳлик беради. Буларнинг ҳар иккаласида ҳам Камий ижодига тўхтаб ўтилган. Айниқса, М.Тошқин тазкираси шоир ҳаёти ва ижодини ўрганишда асосий манба бўлиб турибди.\nТаржимаи ҳоли Каримбек Камий 1865 йили Тошкент шаҳрида, чопонфуруш савдогарлар оиласида дунёга келди. Отаси Шарифбек замонасининг савдогар бойларидан бўлиши баробарида, илму маърифатга хайрихоҳ, адабиётга ихлосманд кишилардан эди. Оилада бўлажак шоирнинг ўқишига алоҳида эътибор берилди. Бошланғич таълимни Мозорхон маҳаллалик Мансурхон домладан олди. Мактаб ўқув дастури доирасида Ҳофиз, Навоий, Фузулий, Бедил, Сўфи Оллоёр шеърияти билан та-нишди. Бу - ёш, қизиқувчан Каримбек кўнглига шеър ишқини солди. Бошланғич мактабни тугатгач, «Бекларбеги» мадрасасига ўтиб ўқишни давом эттирди. Шу мадрасанинг машҳур мударриси Шомаҳмуд Охундда «хатми кутуб» қилди. Камий талабаликдан кейин ҳам шу мадраса ҳужраларида қолиб, фақирона ҳаёт кечирди. Оила ҳам қурмади. Шоирнинг:\nмисраларидан англаб олгандек бўламиз. Унинг наздида ишқ барчани ҳайратга солувчи бир «комил асар». Кўз ёшининг манбаи ҳам у, ўтли оҳнинг мазҳари ҳам у. Айнан мана шу ерда азалий ва абадий ишқнинг табиати очилгандай. Шундай ишқ эгаси бўлмаган инсон - инсон эмас. Шунинг учун ҳам Камий:\nЭътибор беринг, бу шеърий парчада ёрнинг ҳусни, қомати, киприги, хатту зулфи, лабларидан кейин гап унинг ширин тиллигига, сўзининг «роҳати дилу жон»лигига кўчяпти. Тил - кишининг маънавиятига алоқадор. Дарҳақиқат, Камий шеърларида ёрнинг нафақат зоҳирий суврати, балки унинг маънавий қиёфаси ҳам ўз аксини топган. У ғазалларидан бирида ёр табиатининг нозиклиги, гўзал ахлоқи, кўнглининг равшанлиги, боодобу боҳаёлигини шундай таърифлайди:\nКамийнинг маърифатпарварлик шеърияти гимназияни таништирувчи шеърлари билан бошланди. Бу жиҳатдан у Фурқат мактабининг давомчисига айланган эди. Лекин, шоир ижодида кейинчалик услубий ўзгаришлар юз берди. У, асосан, миллий мадрасаларимизнинг толиби илмларини илмга чақирувчи даъваткорона руҳ олди. Камийнинг «Дар таърифи тавсифи илм...», «Аё, эй, мулла Фозилжон қори», «Ҳар маконда бўлсанг, эй хоним, фароғат бирла бўл» шеърлари мана шулар жумласидандир. Шоир мазкур шеърларида илмни тар-ғиб қилар экан, унга икки дунё саодатининг калити деб қаради:\nКамий назарида инсонни эътиборли қиладиган ҳам, уни бах-ту иқболга, молу давлатга етиштирадиган ҳам илм. Унингча ин-сон молу дунё, наслу насабига қараб эмас, айнан илму одобига қараб азиз ва шарафли саналади:\nБазуди айласун Халлоқи Борий, -\nдея Яратгандан унга илмгина эмас, фазлу камол ҳам сўрайди. Шоир назарида мактаб илм билан биргаликда «ҳаёву адаб»нинг ҳам кони. У файз чашмаси, фазл маскани... Бир сўз билан айтганда «фавки ҳар шай», яъни, ҳар нарсадан устун:\nГъарбийлар, яъни Ўвруполарға.\nДавр шиддаткор ҳодисаларга бой эди. Феврал воқеалари юз берди. Чор ҳукумати ағдарилди. Миллат бошидан «жаҳаннамий зулумот» чекинди, «субҳи нажот» тобора яқинроқ кўрина бошлади. Мана шундай бир вазиятда ҳам Камий маърифатга содиқ қолди.\nҲамиша илмни таҳсил айла-ёзу қиш -\nКамий шеърларида чархнинг «равиши каж» лигидан то золим подшоҳнинг зулмигача, очлик йилларининг «суубату алами»дан Февралнинг су-руригача, Октябрнинг «ранжу зулми»дан бошлаб Туркистон мухториятини қонга ботирган болшевикларнинг «феъли бад»игача ўз ифодасини топган.\nШеър мана шундай руҳда давом этади. «Шоҳи золим»ни «но-тавонлар ҳолидан хабар» олишга чақиради, «афтодалар»нинг «Ҳақ жанобиға ниёз айлаб» оҳ уришларидан, оқибатда эса бутун молу давлати «зеру забар» (остин-устин) бўлишидан огоҳ этади. Худди шу пайтлар мазлум Туркистон бир золим подшоҳ -Александр ИИИ нинг зулмидан қон ютмоқда эди. Асрлар давомида ўзига бек бўлиб яшаган ва аждодларининг қайноқ қонлари томирларида жўш урган бу юртнинг фарзандлари ҳали-ҳали мустамлакачиликнинг ҳақоратомуз сиёсатига кўниколмай келаётган эди. Шундан ҳар жой-ҳар жойда, тез-тез зулмга қарши қўзғолонлар кўтарилиб турди. Уларнинг энг даҳшатлиларидан бири 1892 йили Камийнинг кўз олдида юз берди. «Вабо қўзғолони», «Тошотар воқеаси» номлари билан тарихга кирган бу Тошкент қўзғолонида юзлаб маҳаллий халқнинг қони тўкилди, ўнлаб йўлбошчиларнинг боши кетди. Камийнинг мазкур мухаммаси мана шу қирғиндан кейин жабрдийда халқнинг Александр ИИИ га, мустамлакачилик сиёсатига нафрати ўлароқ дунёга келган эди.\nҚани Баҳром - ҳафт иқлимни олғон,\nдейди. Дарҳақиқат, қайси шоҳ одиллик сифати билан сифатланмаган бўлса, у қиёматга қадар таънаю дашномга қолади. Умуман шундай. Лекин, бу Александр ИИИ га қарата айтилаяпти. Устига-устак бу марсия Шарқ шеъриятининг поэтик усулларидан анча-мунча хабардор бўлган Н.Остроумовнинг фармойишига кўра, унинг газетаси учун ёзилган. Мана шундай бир ҳолатда Камийнинг ўрис подшосининг золимлигию, унинг адолатсизлигини бунданда ошкорроқ суратда айтиши мушкул эди.\nКамий ижтимоий шеъриятининг бир қисми замона ва аҳли замонадан шикоят тарзида ёзилган. Шоирнинг «Муқаррар ҳар киминг бўлса камоли», «Ал-амон...», «Ё раб, замона халқи...», «Яхши», «Эй сабо, кел...», «Бир майхўр йигит хусусида» каби шеърлари мана шундай асарлар сирасига киради. 10-йилларга келиб Камийнинг бундай характердаги шеърлари миллий-маърифий руҳ билан уйғунлашиб, шоир ижодида миллатпарварлик шеъриятининг юзага келишига сабаб бўлди. Унинг «Аҳволи замона» шеъри шулар жумласидан:\nБир нон аларнинг наздида гўёки жон эрур...\nНашаст этти адолат тахтига хоқони ҳуррият...\nБироқ юз берган Октябр воқеалари ва унинг оқибатлари шоирни қаттиқ тушкунликка солди. Бунинг мисоли сифатида унинг «Шикоятномаи Камий аз инқилоби замона ва аҳли за-мона» шеърини келтириш мумкин. Шоир сабога мурожаат этиб, шундай ёзади:\nФеврал инқилобидан кейин ерли зиёлилар Туркистоннинг истиқлоли учун ҳаракатда бўлдилар. Матбуот орқали ўз фикрларини халққа етказдилар ва шу маслаку маслаҳат атрофида бирика бошладилар. Шоирнинг «Ё халойиқ йўқотти маслаҳатин» мисраси мана шунга ишора қилади. Уларнинг саъй-ҳаракати ва фидойилиги боис 1917 йилнинг йигирма бешинчи ноябрида Қўқонда Туркистоннинг мустақиллиги ҳақида резолюдия қабул қилинди. 28 ноябрда бўлажак давлат тузилмасининг номи «Туркистон мухторияти» деб белгиланди. Лекин, афсуски, бу мухторият 81 кун умр кўрди, холос. Чор ҳукумати йиқитилган бўлса-да, энди болшевиклик ниқобини кийган рус шовинизми ерли халқларнинг мустақиллигига тиштирноғи билан қарши турди. Туркистон мухториятининг маркази хисобланган Қўқон 19 феврал куни улар томонидан вайронага айлантирилди. Туркистон Ўлка ҳарбий комиссари Перфилев барча замбараклардан Қўқон аҳолиси устига ўт очишни, бу ҳам етмагандек, ёндирувчи снарядлардан фойдаланишни буюрди. Шаҳар уч кун ёнғин ичида қолди, ерли аҳолидан ўн минг киши ҳалок бўлди. Бу ҳақда Камий «Хўқанд фожеъасина» бағишланган «Афсуснома» шеърида шундай ёзади:\nШеърнинг илк бандиданоқ мисралар таассуфу дард ила ёзилганини пайқаш қийин эмас. Камий бир ўринда Фарғона халқи «Сулҳ дебон неча замон рус элиға кўз тутти», - дейди. Лекин, минг афсуски, мазлум халқнинг яна адданиши маълум бўлди. Сулҳ ўрнига улар устига қаҳру ғазаб ёғилди. Камий надомат билан буни «Болшивиклардин алар узра итоб ўлди, дариғ» шаклида ифодалайди. Шаҳар вайрон қилинди, халқ қириб ташланди, номуси поймол этилди. Бироқ, шунда ҳам болшевикларнинг кўнгли таскин топмайди. Мазлумлар мол-мулкини талон-торож қиладилар. Отнинг ўлими итнингбайрамига айланади. Уларнинг бу қиёфаси шоирнинг «Болшевикларнинг зулмиму, феъли бади, Зару ам-волларин қўймади, мундоғ талади, Бўлмайин қолмади торож гилему намади» мисраларида янада равшанроқ намоён бўлади.\nКамий ижоди Миллий уйғониш даври ўзбек адабиётининг ҳар икки даврига дахлдор. Унинг шеърларида янги маърифатпарварлиқдан Миллат қайғуси ва унинг муаммоларини кўтариб чиққан миллий наволар, бевосита Истиқлол ғояларигача бор. Уларда ижтимоий ҳаётдаги барча воқеалар мустамлакачилик сиёсатининг зулму бедодликлари, ваҳшиёна бостирилган миллий қўзғолонлар, Феврал сурури, Октябрнинг «ранжу зулм»лари, бешигидаёқ қонга ботирилган миллий давлат тузилмаси — Туркистон мухториятининг аламли изтироблари — ҳамма-ҳаммасини топиш мумкин.\nО. Олтинбек тайёрлаган.


Бурҳон Шаропов: Конституция ҳаётимизнинг ҳар бир жабҳасига кириб борган\nТОШКЕНТ, 3 декабрь. /«Дунё» АА/. Таниқли кино ва телережиссёр Бурҳон Шаропов Ўзбекистон Республикаси Конституциясининг 28 йиллигини нишонлаш арафасида «Дунё» АА томонидан эълон қилинган «Конституция менинг ҳаётимда» акцияси саволларига жавоб йўллади.\n— Бош қомусимиз қабул қилинганидан буён ўтган давр ичида унда белгиланган устувор ғоялар жамиятимиз ҳаётида босқичма-босқич ўзининг амалий ифодасини топиб бормоқда.\nКонституция жамият ва давлат, қолаверса, мен каби ҳар бир инсон, ҳар қайси оила ҳаётида муҳим ўрин тутади.\n— Конституциявий ҳуқуқларимни яхши биламан. Лекин ўз ҳуқуқимни ҳимоя қилишга ҳозиргача тўғри келмаганман, бу ҳам ҳаётимизда қонун устуворлигидан далолатдир.\n— Касб фаолиятингизда ва кундалик ҳаётингизда конституциявий тамойилардан фойдаланасизми?\n— Касбий фаолиятимда ва кундалик ҳаётимда конституциявий принциплардан фойдаланиш — бу ҳаётий ва касбий фаолиятимнинг асосий қисми, албатта!\nМисол учун, кўп ҳолатларда ёшларимизнинг кундалик ҳаётида бўлаётган айрим нотўғри ҳолатларни кўриб, кузатиб, уларга ҳақ-ҳуқуқлари Бош қомусимиз билан ҳимоя қилинганлигини таъкидлайман. Улар ана шу ҳуқуқий тамойиллар асосида иш юритиши кераклигини айтаман.\n—Бу байрамни нафақат мен, балки бутун Ўзбекистон аҳли кўтаринки руҳида байрам қилади. Юртдошларимизнинг ҳуқуқий маданияти ҳам ошиб бормоқда. Конституция ҳаётининг ҳар бир жабҳасини қонунан ҳимоялаб берганини ўзида ҳис қилмоқда.\nЯқинлашиб келаётган байрам муборак, азиз юртдошларим!\nГерманияда ватандошлар билан учрашув ўтк...\nЎзбекистоннинг Франкфурт-Майндаги Бош консулхонаси томонидан консуллик округида доимий ва ...


Токио-2021: Бразилия ва Нидерландияда “голлар шоуси”, Марта Олимпиада рекордини ўрнатди | Qalampir.uz\nТокио-2021: Бразилия ва Нидерландияда “голлар шоуси”, Марта Олимпиада рекордини ўрнатди\nСпорт\t21 Июль 19:59 2491\nТокио Олимпиадасида футбол бўйича аёллар ўртасидаги баҳсларга старт берилди. Бугун, 21 июлдан эътиборан Токио Олимпиадасининг футбол беллашувлари бошланди. 12 жамоа тўрт йилликнинг нуфузли мусобақасида ғолиблик учун курашга киришди.\nДастлаб “F” гуруҳида мусобақа фаворитларидан бири Бразилия Олимпия жамоаси Хитой билан рўбарў келди. Учрашув йирик ҳисобда якунланди. Марта рақиб дарвозасини икки бор ишғол этди, Дебора, Aндресса ва Беатрис биттадан гол уриб, йирик ҳисобни таъминлади. Эътиборди томони, “тўп сеҳргарлари” сардори — Марта 5 та Олимпиада баҳсларида гол киритишни уддалаган биринчи аёл футболчига айланди.\nНидерландия ва Замбия ўйини “голлар шоуси”га айланиб кетди. Мидеманинг покери, Мертенснинг дубли, Сенден, Рурд, Беренштейн ва Пелованинг голларига Замбия сардори Барбара Банда 3 гол билан жавоб берди. Ўйин 10:3 ҳисобида “лолалар юрти” вакилаларининг ғалабаси билан якунланди. Иккинчи турда, Нидерландия ва Бразилия ўзаро тўқнаш келади. Хитой эса Замбия билан баҳс олиб боради.\n“Е” гуруҳида мусобақа мезбони Япония эса Канада билан 1:1 ҳисобидаги дурангга имзо чекди. Биринчи бўлимнинг 6-дақиқасида Синклер канадаликларни ҳисобда олдинга олиб чиққан бўлса, ўйин якунланишига 6 дақиқа қолганида Ивабучи мезбонларни мағлубиятдан қутқарган голни рақиб дарвозасига киритди.\nБуюк Британия Олимпия жамоаси Уайтнинг дубли эвазига Чилини мағлуб этишни уддалади. Иккинчи турда Япония Буюк Британия билан, Канада эса Чили Олимпия жамоасига қарши баҳс олиб боради.\n“G” гуруҳида сенсация кузатилди. Швеция термаси Блакстениуснинг дубли ва Хуртигнинг голи эвазига амалдаги жаҳон чемпиони — АҚШ жамоасини 3:0 ҳисобида таслим этишнинг уддасидан чиқди. Бироқ, аввалги Олимпия ўйинларида шведлар финалга қадар етиб борганини унутмаслик керак.\nАвстралия эса Янги Зеландияни мағлуб этди. Учрашувда Керр ва Яллопнинг голларига Ренни сўнгги дақиқада жавоб қайтарди ва шу тариқа Австралия уч очкога эга бўлди. Кейинги турда Швеция Aвстралия билан куч синашади. AҚШ термаси Янги Зеландиялик олимпиячи қизларни синовдан ўтказади.\nМаълумот ўрнида, иккинчи тур ўйинлари 27 июль куни ўтказилади.\nАҚШ Япония Швеция Бразилия Олимпиада Нидерландия Токио-2021\n30 Июль 08:27 50353\n31 Июль 13:36 45005\n30 Июль 16:43 32536\n30 Июль 16:56 31990\n30 Июль 13:35 27613


"Визасиз кунлар ҳам келармикин?! "\n29 ноябр 2020, Тошкент вақти: 13:10\nАмударëнинг икки соҳилида яшаб келаëтган туркман ва ўзбекларнинг йўллар очилиб¸ ўзаро борди-келдининг яхшиланиши ҳақдаги орзулари ижроси¸ асосан ана шу икки шахс хоҳиш-ихтиëрига қараб қолган.\nАшхобод раҳбарининг икки йил мобайнида иккинчи бор Тошкентга келиши¸ икки давлат чегара ҳудудларида яшовчилар дилида қўшничиликнинг яхшиланишига умид уйғотмоқда.\nАбдураҳмон Қорақалпоғистоннинг Тўрткўл туманида яшайди. Миллати туркман. У сўнгги йилларда икки давлат ўртасидаги муносабатлар анча илиқлашганидан хурсанд эканлигини айтади.\n- Туркманбоши вафотидан кейин ўзбек-туркман алоқалари ижобий томонга ўзгарди¸ деса ҳам бўлади. Олдин Туркманистондаги қариндошлар олдига бориш-келиш жуда қийин эди. Кейинчалик сал енгиллик бўлди.\nЛекин биратўла енгиллик бўлди деб бўлмайди. Негаки тўсиқлар¸ барибир бор. Барибир виза очиш керак¸ ҳужжат тўғрилаш керак. Туркманбоши даврига нисбатан сал бўлса ҳам силжишлар бор. Аҳолида ҳам озгина ишонч пайдо бўлаяпти¸ дейди Абдураҳмон.\nАбдураҳмоннинг сўзларига кўра, илгари чегарада жуда кўп нохушликлар бўлиб турарди. Ҳатто аскарлар қурол ишлатишгача бориб, ўртада одамлар нобуд ҳам бўлган эди. Кейинги икки йил ичида бунга хотима берилган кўринади¸ деган умидда бу туркман йигити.\n- Отишмалар йўқ. Бунақа нарсани эшитганимиз йўқ. 4-5 йил олдин чегарада отишмалар бўлганини эшитганмиз. Президент алмашганидан бери унақа нарса бўлганини эшитганим йўқ¸ дейди Абдураҳмон.\nЛекин Туркманистонга чегара бўлган Хоразм вилоятининг Шовот туманида яшовчи Суҳбат Абдуллаев фикрича, икки мамлакатнинг чегарага туташ туманларида яшайдиган аҳоли ҳали ҳеч қандай енгилликни кўргани йўқ:\n- Ҳатто қадим хон замонларида ҳам чегараларга бундай чеклашлар қўйилмаган эди. Чунки ўзбек ва туркман бир-бири билан қиз бериб¸ қиз олиб қон-қариндош бўлиб кетган халқ эди. Лекин бу нарса негадир икки президент даврида негадир таранглашди.\nҚурбонқули Бердимуҳаммедов президент бўлганидан кейин халқ чегараларнинг очилишини¸ борди-келди яхши бўлишини кутган эди.\nМасалан¸ Туркманистоннинг Тошҳовуздан то Маригача бўлган қисмини Хоразм ҳўл мева ва сабзавотлар билан таъминлар эди. Ҳозир чегараларнинг ëпилгани муносабати билан бу нарса қолиб кетди. Бу жиҳатдан Туркманистон ҳам¸ Хоразм ҳам зарар кўрди.\nАжаб эмас¸ бу икки президент бирор тўхтамга келиб¸ чегараларни енгиллаштириш имкониятларини топса¸ бу нарса тўғрилашган бўларди¸ дейди Суҳбат Абдулла.\nХўжайли туманида яшовчи Кубай Ортиқовнинг айтишича, давлатлар мустақил бўлганига 18 йил бўлди. Одамлар энди чегарани тан олишлари ва бунга кўникишлари лозим:\n- Мен фикр қиламанки¸ бу нарса вақтинча. Ҳозир одамлар тушунмаяпти. Олдин чегара йўқ эдику. Энди давлат чегарасини тан олмаяпмиз. Биз бундан 10-15 йил олдинги нарсани қўмсаймиз. Ахир янги давлатлар барпо бўлди.\nБиз кўнамизми¸ кўнмаймизми чегара муқаддас ер. Ҳар кимнинг ўзининг остонаси ўзига муқаддас. Ўзбекистонга ўз чегараси¸ Туркманистонга ўз чегараси. Барибир келажакда бу чегара масаласи ҳал бўлар. Тушунишармиз¸ дейди Кубай Ортиқов.\nКубай Ортиқов фикрича, чегараолди муаммолари аввалги йиллардагидек чигал эмас.\n- Менинг истагим шуки¸ икки президент ўз халқларининг манфаатини кўзлаб борди-келди¸ давлатлар ўртасида олди-сотди яхши йўлга қўйилса¸ савдо-сотиқ яхши ривожланса. Ахир қўшни билан яхши қўшничилик қилиш керак.\nУнда йўқ нарса бизда бор¸ бизда йўқ нарса улардан топилади. Бир дарëнинг сувини ичамиз. Динимиз¸ тилимиз бир бўлган бир халқмиз.\nБорди-келди ҳозиргидан ҳам яхши бўлса¸ ҳаммамиз учун ҳам яхши бўлар эди¸ дейди Кубай Ортиқов.\n21 йиллик президентлиги даврида Ўзбекистонга бор-йўғи икки марта расмий сафар қилган марҳум туркманбошидан фарқли ўлароқ, Қурбонқули Бердимуҳаммедов икки йилда икки марта Ўзбекистонга келди.\nИкки мамлакат аҳолиси бу яқинлашув фақатгина изчил иқтисодий ҳамкорликкина эмас, балки яхши қўшничилик ва эркин борди-келдига ҳам оқ йўл очади деб, умид қилмоқдалар.


Калий заводи атрофидаги можаролар ҳал бўлмоқда:...\n16.04.2018 19:23 0 582\nЁдингизда бўлса, бундан бир неча кун олдин «Калий заводидаги йирик можаро: ким айбдор — рус компаниясими, МИБми ёки 3 йилдан бери маош олмаётган оддий ишчилар?» номли мақола эълон қилган эдик.\nМақолада Деҳқонобод калийли ўғитлар заводи пудратчиси — Россиянинг «ЗУМК инжиниринг» компанияси беш юздан зиёд ишчининг уч йиллик маошини бермай, икки йилдан буён сарсон қилаётгани айтилган, завод директори Ҳамидулло Шерматов ушбу муаммони ижобий ҳал этиш учун ёрдам беришни ваъда қилган эди.\n«Xabar.uz»га маълум қилинишича, куни кеча «ЗУМК инжиниринг» ишчиларнинг ойлик маоши учун Мажбурий ижро бюросининг Қашқадарё вилояти ҳудудий бошқармаси ҳисоб рақамига 70 минг АҚШ доллари миқдорида маблағ ўтказган. Ушбу маблағ ҳозир конвертация қилинган ва шу ҳафта ичида ишчиларга тарқатилади.\nБу жараёнда завод раҳбарияти, хусусан, директор Ҳамидулло Шерматовнинг жонбозлигини алоҳида эътироф этмоқ жоиз. Чунки завод раҳбарияти ўз пудратчиси — «ЗУМК инжиниринг» компаниясига ишчилар ойлигини тўлаш шартини қўйган ва натижада юқорида айтилган пул ўтказилган. Тўғри, «ЗУМК инжиниринг» компанияси ажратган пул жами қарздорликни қоплаш учун етарли бўлмаса-да, ҳар ҳолда муаммони ҳал қилиш учун илк қадам қўйилди.\nУмид қиламизки, қарзнинг қолган қисми ҳам ундирилади. Ҳар ҳолда завод вакиллари бизни шунга ишонтирмоқда. Уларнинг айтишича, бундан кейин ҳам ушбу масала эътибордан четда қолмайди, вазият назорат қилиб борилади.\nШу ўринда ўқувчиларимизга яна бир маълумотни келтиришни лозим топдик. Шу кунларда Деҳқонобод калийли ўғитлар заводи ва «ЗУМК инжиниринг» компанияси ўртасида суд жараёнлари давом этмоқда.\nГап шундаки, завод ва рус компанияси ўртасида 2010, 2011 ва 2013 йилларда саноат-тажриба иши бўйича тузилган пудрат шартномаси 2015 йилнинг 10 сентябрида Тошкент шаҳар хўжалик суди апелляция инстанцияси қарори асосида ҳақиқий эмас дея топилган эди (бунга бажарилган иш кўлами асоссиз равишда ошириб кўрсатилгани сабаб бўлиб, бу ҳақда жиноят ишлари бўйича Тошкент шаҳар суди қарори ҳам чиққан).\nАммо шу йилнинг 27 февраль куни Тошкент туманлараро иқтисодий суди «ЗУМК инжиниринг» фойдасига 6,2 миллион АҚШ доллари ундириш ҳақида ажрим чиқарган.\nДеҳқонобод калийли ўғитлар заводи вакилларининг айтишича, заводнинг хўжалик суди томонидан тан олинган 2010–2011-йилларда қилган 8,2 миллион долларлик харажати Тошкент туманлараро иқтисодий суди эътиборидан четда қолган.\nЭртага, 17 апрель куни ушбу иш Тошкент туманлараро иқтисодий судининг апелляция инстанциясида кўриб чиқилади. Завод мутасаддиларининг маълум қилишича, агар суд қарори кучида қолса, бу Деҳқонобод калийли ўғитлар заводи иқтисодий фаолиятига ўз таъсирини кўрсатмай қолмайди. Чунки даъво қилинаётган сумма завод экспортининг деярли уч ойлик ҳажмига тенг бўлиб, минглаб одамлар меҳнат қилаётган завод ишлаб чиқаришини сўроқ остига қўяди.\nУшбу суд мажлисида «Xabar.uz» ахборот-таҳлилий портали мухбири ҳам иштирок этиши режалаштирилган.\nДеҳқонобод калийли ўғитлар заводи Зумк инжиниринг\nМаҳаллий 04/04, 21:47


Қанча ёмон бўлса — шунча яхшими? – Газета.uz\n3 декабр, жума COVID-19 Ob-havo Zira Вакансиялар\nИллюстрация: Элдос Фазилбеков / «Газета.uz»\nҚанча ёмон бўлса — шунча яхшими?\nНима учун яхши ғоялар, тўғри сиёсат ва иқтисодий ўсиш доимо бирга юради? Эркинлик бўлмаган, нотўғри қарорлар қабул қилинадиган ва суст иқтисодий ўсиш шароитида тараққиётга эришиб бўладими? Иқтисодчи Беҳзод Хошимов биринчи қарашда аҳамиятсиз ҳисобланган нотўғри қарорлар қандай қилиб жамиятни «ғоялар тузоғига» тушириб қўйиши мумкинлиги ҳақида мулоҳаза қилади.\nLotinchada 17 июл 2021, 10:35 Колумнистлар Иқтисодиёт\nЎтган 40 йил мобайнида кўплаб ривожланаётган мамлакатларда иқтисодий ўсиш анча суст бўлмоқда, уларнинг айримлари эса аҳоли жон бошига ўсиш бўйича ўнлаб йиллар давомида ўта секин ривожланишмоқда. Табиийки, ўсиш бўлмаса, бундай мамлакатларда яшаш сифати паст бўлиб қолаверади: ушбу мамлакатлардаги одамлар бой мамлакатларга қараганда қисқароқ умр кўради, болалар кўпроқ касал бўлади ва гўдаклар ўлими даражси юқорироқ бўлади, кўплаб одамлар қашшоқликда яшайди, мактаб ва шифохоналарнинг сифати ёмон, оддий ҳаво ва сувнинг ҳам сифати паст, шаҳарлар қулай ҳаёт учун камроқ мослаштирилган, натижада одамлар автоҳалокат ва фавқулоддаги вазиятларда кўпроқ ҳалок бўлади. Қисқаси, агар сиз имтиёзга эга бўлган жуда тор доирага алоқадор бўлмасангиз, иқтисоди ёмон бўлган мамлакатда яшаш унчалик осон эмас.\nНотўғри иқтисодий сиёсат ушбу суст ўсишнинг асосий сабаби ҳисобланади. Ушбу давлатлар ўзларининг қолоқлигини кўриб, Гонконг ва Сингапур каби иқтисодий муваффақиятга эришган мамлакатларнинг иқтисодий ислоҳотларини ўзлаштириш кераклигини ва иш бермаётган анъаналаридан воз кечиш лозимлигини тан олишмайди. Аксинча, камбағал ва ривожланаётган мамлакатлар аксарият ҳолатларда иқтисодий ўсишни чегараловчи иқтисодий сиёсатни юритишади: протекционизм, тор доирадаги гуруҳлар манфаатига хизмат қиладиган «саноат сиёсати», бизнесни керагидан ортиқча назорат қилишга уриниш, ресурсларни тақсимлашда давлат ролининг катталиги, юқори солиқ улуши, давлат корхоналарининг самарасиз бошқарилиши, марказий банкнинг ҳукуматга бўйсунувчанлиги ва шаффоф бўлмаган фискал сиёсат. Диққатга сазовор нарса шундаки, мамлакат қанчалик камбағал бўлса, ушбу ҳолат шунчалик кенг тарқалган бўлади.\nШу сабаб камбағал мамлакатларнинг ривожланишини кузатиб борадиганларнинг таъкидлашича, бундай жамиятларни фақат жиддий инқирозлар ва чуқур саросималар иқтисодий сиёсатни ислоҳ қилишга ва тараққиётга тўсиқ бўлиб турган чоралардан воз кечишга ундай олиши мумкин.\nАйрим кузатувчиларнинг фикрича, тўғри ислоҳотлар «жуда ёмон воқеалар» натижасида содир бўлади, бундай ҳолатлар жамиятни атрофда содир бўлаётган воқеаларга «янгича назар» билан қарашга ундайди ва иқтисодий сиёсатни ўзгартиради. Ислоҳотлар ҳақидаги ушбу назария фаталистик (тақдирга таваккал қилиш — таҳр.) бўлиши мумкин, лекин у жуда кенг тарқалган.\nМасалан, ХХ аср бошида Николай Чернишевскийнинг «Қанчалик ёмон бўлса — шунчалик яхши» деган ибораси машҳур эди. Баъзан Лениннинг репрессия ва эркинликларни чеклаш тарафдори бўлганлигини таъкидладб, ушбу иборани унга тегишли дейишади, чунки бу инқилобни тезлаштириши мумкин эди. Бошқача айтганда, мамлакатдаги вазият қанчалик ёмон бўлса, бу келажакдаги ислоҳотлар ва ўзгаришлар учун шунчалик яхши.\nАммо бунинг аксини кўрсатадиган тадқиқотлар ҳам мавжуд: тараққиёт ёмонлик эмас, яхшилик натижасида содир бўлади. Жорж Мейсон университети иқтисодчиси Брайан Каплан «ғоялар тузоғи» деган моделни таклиф қилади. Ушбу моделга кўра, агар вазиёт ёмон бўлса, жамиятда тўғри ислоҳотлар учун талаб туғилиши даргумон. Яъни: жамиятдаги ҳолат қанчалик ёмон бўлса, тўғри ислоҳотлар эҳтимоли шунчалик кам.\nУнинг моделининг асосида қуйидаги фараз ётади — дунёда яшаш энг ёқимсиз бўлган жойлар учта умумий хусусиятларга эга: биринчиси, паст иқтисодий ўсиш кўрсаткичи; иккинчиси, ўсишга тўсиқ бўлаётган иқтисодий сиёсат; учинчиси эса қарор қабул қилувчи шахсларнинг бошқа иқтисодий сиёсат яхшироқ деган тушунчани инкор этиши.\nТасаввур қилинг, ўсиш, сиёсат ва ғоя — бу учта ўзгарувчанлар иқтисодий ва сиёсий вазиятни акс эттиради. Бунда биз учта хулосага келишимиз мумкин, дастлабки иккита хулоса ўз-ўзидан келиб чиқади:\n1. Яхши ғоялар тўғри иқтисодий сиёсатни келтириб чиқаради.\n2. Тўғри иқтисодий сиёсат яхши ўсишга олиб келади.\nУчинчи хулоса олдингиларига нисбатан камроқ интуитивроқ:\n3. Яхши ўсиш яхши ғояларга олиб келади.\nУчинчи хулосани тушуниш учун, даромаднинг ўсиши иқтисодий саводхонликни ошишига олиб келиши, даромад даражаси эса бунга таъсир қилмаслигини кўриш мумкин. Бошқача қилиб айтганда, даромади тез ўсаётган қамбағал инсонлар ҳам даромад ўсиши кузатилмаётган бойлардан кўра кўпроқ иқтисодий сезгирликка эга.\nХулоса шуки: Яхши ғоялар тўғри иқтисодий сиёсатга олиб келади, тўғри иқтисодий сиёсат яхши ўсишга олиб келади, яхши ўсиш эса яхши ғояларни мустаҳкамлайди.\nЁмон хабар шундаки, ушбу тушунчанинг акси бўлган кетма-кетлик ҳам мавжуд. Жамият «ғоялар тузоғи»га тушиб қолса, унда ёмон ғоялар нотўғри иқтисодий сиёсатга, нотўғри иқтисодий сиёсат эса — ёмон ўсишга олиб келади, ва бу вазиятда ёмон ўсиш эса ёмон ғоялар учун унумли тупроқ вазифасини ўтаб бериши мумкин.\nУшбу тузоққа тушганда, ундан чиқиб кетиш учун сизга фақатгина соғлом фикрлаш ёрдам бериши мумкин. Афсуски, одамлар тушкунликда бўлганда бу ҳақида ўйланишлари қийин масала. Яқинда АҚШда содир бўлган ҳимоя ниқоблари танқислиги муаммоси бунга ёрқин мисол. Соғлом фикрлаш ҳимоя ниқоблари ва воситалари етишмовчилигини ҳал қилиш учун уларни ишлаб чиқариш ва етказишни даромадлироқ қилиб, бозорга нархни кўтариш имкониятини бериш кераклигиги ишора қилади. Лекин бунинг ўрнига жамият таъминотчиларга «ўз ишларини бажаришмаяпти» деб ташланди ва ҳукуматдан нархларнинг ўсишига йўл қўймасликни талаб қилди.\nБошқа сўз билан айтганда, тушкунлик холатларида тўғри сиёсат ва яхши ғоялар пайдо бўлиши даргумон. Яъни, вазият қанчалар ёмон бўлса, жамият томонидан тўғри қарорлар қабул қилинишининг эҳтимоли шунчалик кам.\nИқтисодий ўсиш ва ғоялар ўртасида мантиқий боғлиқликдан кўра кўпроқ психологик боғлиқлик мавжуд. Албатта, фақатгина вазият ёмонлашгани учун фойдали бўлмаган ғояларни қабул қилиш ва нотўғри сиёсатни амалга ошириш унчалик мантиққа тўғри келмайди, лекин одамлар буни фаол равишда бажариб келишмоқда.\nБунга мисол топиш учун турли мамлакатларда турли даврларда валюта бозорларининг ҳолатига назар солиш мумкин. Масалан, яқинда Туркияда содир бўлган ҳолат ёки Осиё молиявий инқирози даври: валюта курслари ўсган бир пайтда жамият ва сиёсий раҳбарлар бор айбни чайқовчилар ва қора бозорда фаолият юритувчиларга тўнкаб қўйишди. Қандайдир маҳсулотлар нархи кўтарилганда, жамият ва раҳбарлар қабул қилиш мумкин бўлган энг ёмон қарорларни қабул қиладилар. Яна бир мисол, 2003 йилда Аргентинада гўшт нархи кескин ошиб кетганда ҳукумат гўшт экспортини тақиқлаб қўяди. Бу эса ушбу саноат ривожланишини тўхтатиб қўйди ва бошқа кўплаб салбий тасирларга эга бўлган иқтисодий ва ижтимоий натижаларга олиб келди.\nХудди шу нарса юқори инфляция даврида ҳам содир бўлади: жамият ва раҳбарлар айбдорларни қидириб, инфляциянинг янада кўтарилишига сабаб бўлувчи қарорларни қабул қилишади. Хаттоки ўзимизнинг янги тарихимиз мисолида кўришимиз мумкинки, ёмон шароитларда янада ёмонроқ қарорлар қабул қилинади. Ҳукумат сўмни конвертация қилиб бўлмайдиган валютага айлантириб, импортни чеклаб ва сунъий юқори доллар курси эвазига «экспортни ривожлантирмоқчи» бўлганда, бизнинг асосий экспорт махсулотларимизнинг дунё бозоридаги нархлари кескин пасйди, яъни, бу қарор «ёмон вазиятда» қабул қилинган эди.\nКаплан моделида ушбу икки мувозанат барқарор ва доимий: сиз ёки яхши ўсиш яхши ғояларни келтириб чиқарадиган мувозанатдасиз, ёки ўсиш йўқлиги янада ёмонроқ ғояларни келтириб чиқарувчи холатда.\nБу боши берк вазиятдан қандай қилиб чиқиб кетиш мумкин? Ўз моделида Каплан буни «омад» деб номлайди. Вақти-вақти билан, жамият лотереяда катта бўлмаган ютуққа эришиш имкониятига эга. Мисол учун, қандайдир тасодифий ҳолат сабабли раҳбарлар бозор муносабатларига эркинроқ ёндашувни синаб кўришлари мумкин. Уларнинг сиёсати маълум ўсишга олиб келади, бу эса, ўз навбатида, жамоатчилик онгини яхшилайди ва ривожланиш учун янада кўпроқ тўғри ғоялар ва ислоҳотларга талаб яратади. Бошқа моделларда ушбу сценарий «синиш нуқтаси» деб номланади, бунда бирор воқеа мамлакатни бир ҳолатдан бошқа ҳолатга ўтказиши мумкин.\nИслоҳотлар моҳиятини тушуниш учун Капланнинг иккита мувозанатли ҳолатлар хақидаги хулосалари муҳим аҳамиятга эга. Бир томондан олиб қараганда, тўғри ислоҳотлар ва ўзгаришлар «вазият яхши бўлсагина» содир бўлишини ва фаталист бўлиш мақсадга мувофиқ эмаслигини тушуниш муҳим. Бошқача қилиб айтадиган бўлсак, агар сиз унчалик муҳим ёки инқилобий деб ҳисобламайдиган ўзгаришларга тўқнаш келсангиз, оптимист бўлинг, чунки ҳар бир майда ижобий ўзгаришлар ўз ўрнида яхши ғоялар ва тўғри ислоҳотлар учун замин яратиши мумкин.\nБошқа томондан, унчалик муҳим туюлмаган нотўғри қарорлар ва муҳим бўлмаган ортга силжишларга нисбатан жуда ҳам эътиборли бўлиш лозим. Агар қандайдир қарор бу иқтисодга сезиларли даражада салбий таъсир кўрсатмаса ҳам, биз бир нарсани доимо ёдда тутишимиз лозим. Ушбу кичик нотўғри қадамлар келажакда янада нотўғрироқ қадамлар қўйилишига олиб келади.\n«Статус-кво»ни ўзгартириш ва хатолар устида ишлаш ҳақида қачон ўйланиш мумкин? Қачонки вазият яхши, раҳбарлар ва жамият тинч бўлса. Шунинг учун ҳам бозор ислоҳотлари тарафдорлари доимо яхши вазият тарафдорлари бўлиб, майда ижобий ўзгаришларга ҳам қувонишлари лозим.\nХатолар одамларни тўғри хулосалар чиқаришга ўргатиши мумкин деган табиий ва интуитив тенденция мавжуд, лекин, афсуски, бундай эмас. Фаталист бўлмаслик муҳим — бошимиз деворга урилганидан кейингина яхши ўзгаришлар бошланади, тўғри хулосалар чиқарамиз ва иқтисодиётни вайрон қилаётган чоралардан воз кечамиз деб кутиш керак эмас. Аксинча, хатолар кетидан янада ёмонроқ хатолар содир бўлиши, «омад» ва «синиш нуқтаси»дан бўлак бошқа нарса ўзгаришга олиб келиши амримаҳоллиги тарих ва назариядан бизга маълум. Бир нарсани тушуниш керак: ривожланиш ҳам, деградация ҳам бир зумда содир бўлмайди, ва маълум йўналиш бўйлаб босилган ҳар қандай қадам ушбу йўналишда давом этиш эҳтимолини оширади. Бу баъзан маром ёки йўлга боғлиқлик деб аталади (path dependence).\nҚабул қилинаётган қарорлар сабабли биз кутаётган иқтисодий ривожланиш имкониятларини таҳлил қилар эканмиз, ушбу қарорларни ва уларнинг оқибатларини баҳолашда очиқ бўлишимиз ва виждонан ёндашишимиз керак. Мисол учун, протекционизм ва таниш-билиш бўлган жойда биз рақобат хамда самарадорликни кутишимиз нотўғри. Тўғри ғоялар ва эркин ташаббуслар учун шароитларга талаб ҳамон кам эмас, шунинг учун биз ҳаттоки майда нотўғри қарорларга ҳам йўл қўймаслигимиз керак. Бўлмаса биз тузоққа тушиб қоламиз.\nМуаллифнинг фикри таҳририят нуқтайи назарини ифодаламасилиги мумкин.\nЭкономист, докторант бизнес-школы Университета Висконсина в Мэдисоне (США). С мая 2016 года работает исследователем в Вайнартском центре предпринимательства. Имеет степени магистра экономики Университета Висконсина и бакалавра математики Нанянгского технологического университета (Сингапур).\n17 июл, 11:57\nБеҳзод, сизга ушбу мақола учун катта раҳмат. Бироқ, ривожланиш паст мамлакатлар ҳукуматларининг бир “хусусияти (хислати)“ бор. Ҳукумат нотўғри иқтисодий сиёсат юритади, табиийки самара бермайди, танқидчиларни “бартараф“ қилади, норозилик билдириб намойишга чиққанларни эса аёвсиз жазолайди, сабаби эса табиийки барҳам қилинмайди, эришилган мувафаққиятлар тўғрисидаги “маълумотлар“ни эълон қилиш бўйича медиа-режалар тасдиқланади ва бу борада вазирлик ва идоралар ҳамда ОАВ ўртасида пойга бошланади. Тўғри, мустақил фикр билдирувчи амалдорлар четлаштирилади, ҳатто олимлар бирон-бир маърузага, дебатга, кўрсатув ҳамда ОАВга яқинлаштирилмайди.\n03.12 Фарғона ва Сурхондарёда ноқонуний равишда ер сотишга уринган шахслар қўлга олинди\n03.12 Жаҳон банки Афғонистонга музлатилган активлардан $280 млн ажратади\n03.12 Маҳаллабай ишлаш ва тадбиркорликни ривожлантириш агентлиги ташкил этилади\nФарғона ва Сурхондарёда ноқонуний равишда ер сотишга уринган шахслар қўлга олинди\nЖаҳон банки Афғонистонга музлатилган активлардан $280 млн ажратади\nМаҳаллабай ишлаш ва тадбиркорликни ривожлантириш агентлиги ташкил этилади\nЭлектр энергиядаги ўчишлар Тошкентда яна сув таъминоти узилишига сабаб бўлди\n«Толибон» Ўзбекистонни афғон самолёт ва вертолётларини қайтаришга чақирди\nАлишер Усмонов «ВКонтакте»даги улушини сотди. Ижтимоий тармоқ «Газпром» қўлига ўтди\nЎзбекистонда блокпостлар ўрнатилиши ҳақидаги хабарлар ёлғонлиги маълум қилинди\n«Ўзбекгидроэнерго» инвестиция дастурлари Ўзбекистонда декарбонизацияга ёрдам беради — Fitch Rating\nҲайдовчиларга қулоқчин ёки bluetooth орқали телефондан фойдаланишга рухсат этилди\nЯнги йил байрамини оила даврасида нишонлаш тавсия этилди


Болгария жосусликда гумон қилинаётган россиялик дипломатга мамлакатдан чиқиб кетиш учун 24 соат муҳлат берди\n04 март 2021, Тошкент вақти: 07:54\nРоссиянинг Софиядаги элчихонаси\nБолгария Ташқи ишлар вазирлиги жосусликда айбланаётган россиялик дипломатга 24 соат ичида мамлакатдан чиқиб кетишни буюрди. Бунга уни 28 октябргача чақириб олиш тўғрисида Москвадан қилинган илтимос бажарилмагани сабаб бўлди.\nВазирлик дастлаб Россиянинг Софиядаги элчихонаси 9 нафар биринчи котибидан бири 28 октябрда Болгариядан чиқиб кетганини эълон қилган эди.\nРоссия элчихонаси 30 октябрда гумон қилинган рус жосуси персона нон грата – номатлуб шахс деб эълон қилингани ва 24 соат ичида Болгариядан чиқиб кетишига оид хат олганини тасдиқлади. Элчихона ўз ходимининг ушбу муҳлатга риоя қилишини билдирди.\nРоссия ташқи ишлар вазири ўринбосари Александр Грушко Москвада мамлакати элчихонаси ходимини Болгариядан чиқариб юборилишига жавоб қайтаришини айтди.\nГумон қилинаётган жосус номини на Болгария ташқи ишлар вазирлиги, на Софиядаги бош прокуратура ва на Россия элчихонаси очиқлади.\nРоссия элчихонаси ходимига нисбатан суддан олдинги тергов ишлари унинг дипломатлик иммунитети борлиги сабаб 28 октябрда тўхтатилди.\nРоссиялик гумонланаётган шахс болгариялик юқори лавозимли амалдорлар, жумладан, Болгария, НАТО ва Европа Иттифоқига оид махфий маълумотларга эга бир шахс билан фитнали учрашувлар ўтказган.\nСофиядаги бош прокуратурага кўра, россиялик гумонланаётган шахс маълумотларни бир чет мамлакатга узатмоқчи бўлган.\nБолгария 2004 йил мартида НАТО га, 2007 йилда эса Европа Иттифоқига аъзо бўлган эди.\nБу Болгариядан Россия элчихонаси ходимининг чиқариб юборилиши 2001 йилдан бери кузатилаётган илк ҳолатдир, дея хабар қилди Болгариянинг Mediapool ахборот агентлиги.\n2018 йилда Британияда россиялик собиқ жосусга асабни фалажловчи газ билан ҳужум қилинганидан сўнг Болгария Россия дипломатларини чиқариб юбориш масаласида НАТО ва ЕИдаги иттифоқчиларига қўшилмаган эди.\nБолгария сентябрда мамлакат социалистик партиясидан собиқ парламент депутати, айни дамда россияпараст нодавлат ташкилот раҳбари Николай Малиновни Россиянинг иккита ташкилоти фойдасига жосуслик қилиш ва пул ювишда айблаган эди.\nБолгария прокуратураси Малинов Софиянинг Ғарб билан Россияга нисбатан сиёсатига таъсир кўрсатиш мақсадида “Икки бошли бургут” жамияти ва Россиянинг стратегик тадқиқотлар институти билан ҳамкорлик қилганини айтмоқда.\nСофия, шунингдек, Россиянинг таъсир кучига эга олигархи Константин Малофеевга ҳам жосуслик можароси билан боғлиқ тарзда ушбу Болқон мамлакатига киришни 10 йилга тақиқлаб қўйганини маълум қилди.\nМалофеевга Украина шарқидаги россияпараст айирмачиларни қўллаб-қувватлагани учун Европа Иттифоқи ва Қўшма Штатларга кириш ҳам тақиқланган.\nМосква суди жосусликда айбланаëтган америкалик собиқ ҳарбийни озод қилиш сўровини рад этди\nРоссия шахсга оид маълумотлар хавфсизлигини кучайтиришни режалаштирмоқда\nFontanka.ru Скрипални заҳарлашда иштирок этганликда гумонланаётган учинчи разведкачининг исмини ошкор қилди\nШифокорлар бошида Скрипаллар тирик қолишига ишонмаган\nРоссия АҚШ ва Британияни "ёлғон маълумот тарқатганлик"да айблади\nСобиқ жосус заҳарланиши ортидан АҚШдан чиқарилган дипломатлар Россияга борди\nТрамп 20 нафар рус дипломатини бадарға қилиш тўғрисидаги қарорни қабул қилиши мумкин


БМТ сайёра аҳолиси сонини маълум қилди\n20:18 / 02.04.2019\nСайёрамиз аҳолиси сони 2019 йилда 7,7 млрд кишини ташкил қилмоқда, 2050 йил охирига келиб эса 9,7 млрд кишига етади. Бу ҳақда БМТнинг Нью-Йоркдаги бош қароргоҳида бошланган Аҳоли ва тараққиёт комиссиясининг 52-сессиясида маълум қилинди.\nХусусан, дунё аҳолиси сони жорий аср охирида 11 млрд кишигача етади.\nБМТ бош котибининг биринчи ўринбосари Амина Муҳаммаднинг маълум қилишича, охирги 25 йилда ўта ночор шароитда яшовчи одамлар сони анча қисқарган, оналар ўлими кўлами 40 фоизга пасайган, одамлар умр кўриши давомийлиги анча ошган.\n“1994 йилдан 2019 йилгача даврда 5 ёшгача бўлган болалар ўлими даражаси 54 фоизга қисқарган. Дунёда умр кўриш давомийлиги 1994 йилдаги 64,9 ёшдан 2019 йилда 72,3 ёшгача ошган ва 2030 йилгача яна икки йилга узаяди. Бутун дунёда аҳоли фаровонлиги даражаси анча ўсган”, дейилган БМТ ҳисоботида.\nМуҳаммаднинг таъкидлашича, жорий демографик тенденциялар – аҳолининг жадал кўпайиши ва мобиллиги, кекса ёшлилар улушининг ошиши ва урбанизация жиддий экологик, иқтисодий ва ижтимоий муаммоларга олиб келмоқда, бироқ шу билан бирга янги имкониятлар очмоқда.\nҲисоботда таъкидланишича, аҳоли сони ўсиши ва иқтисодий ўсиш ишлаб чиқариш ва истеъмол кўламининг ошишига олиб келди, бу эса ўз навбатида атроф-муҳит учун оғир оқибатларга айланмоқда.\nҲисоботда аҳоли сони ўсиши унинг қариши, туғиш даражаси пасайиши ҳамда жадал урбанизация билан бирга кечмоқда. Ҳозирда дунёда ўртача туғиш даражаси бир аёлга 2,5 болани ташкил қилаётган бўлса, 2030 йилда 2,4 болани ташкил қилади.\n65 ёш ва ундан катта одамлар улуши умумий аҳоли сонида ошиб бормоқда. Ҳозирда Европада уларнинг улуши умумий аҳоли сонининг 19 фоизини, Шимолий Америкада эса 16 фоизини ташкил қилмоқда ва 2050 йилга келиб бу кўрсаткичлар мос равишда 28 ва 23 фоизгача ўсади.\nҲисоботда маълум қилинишича, дунё аҳолисининг 56 фоизга яқини шаҳарларда яшайди. Келажакда аҳоли ўсиши шаҳар аҳолиси ўсиши ҳисобига юз беради. 2030 йилда шаҳарлар аҳолиси умумий аҳолининг 60 фоизини, 2050 йилда 68 фоизини ташкил қилади.\nЎзбекистонга келсак, республикамизнинг доимий аҳолиси сони 2018 йил 1 октябрь ҳолатига 33085,2 минг кишини ташкил этган.